url: =109 年全國語文競賽原住民族語朗讀【卡群布農語】 國小學生組 編號 4 號\nHaiza qabas bunun tupa’ un tu qalum cin tupa’ un tu aqaq, madunai palcicia tu simaca matanasaz, heza tu tas a diqanin, mapatupa nai tu ma’az ca namaqtu pentataivun, ducia mama’I masoqbung tu ama’un, tupaka aqaq tu ni’ ciaki nitu mapising ngi maba’qes, tupaka qalum tu nitumakua, maupa’i maduka aqaq kukuniv tu matamasaz, maca ican sapuz za namaqtu musbai, maqat qalum ma uka’ I pani’a namistaba tutupa, anan qa maqat aqaq qa makuniv va is’ ang, manaskal tu namisqolung nga qalum mung.\nTudip pin na qani’an, ican mina’ un tongquvali ka mudan nai mun can masupa’and tu dangi’an, pakilaulau tupa tu su’ uaca mungaus, tupa kaqalum tu su’ua i’ maqtu’asu kusbai, nasu’uka tunganganun tu matamasaz daingaz, manaskal la qaqa’ i mungaus pistabaun, tutuza’a aqaq tu mungngadaq can pa’dan, kitnga’ a qalum pistaba ki ismut ta hamoq madain nga luvluv va qus ulan na aqaq qa nitu maq tu musbai, lashaban ni sapuz za misqolung nga aqaq, anang qa maqat aqaq qa matutaqdung hubung, maqenan na qalum tu sadu ki aqaq.\nTupa ka aqaq tu su’ uin qalum na zatun na pistaba, tupa ka qalum tu’ u nitu Makua, maca ni’ang sak tupa tu kitnga’ a nitusapu pistaba, mas zang amin tu ican padan daingaz, hamu’ I kamin nga qalum makai ki dalaq dangi’ an tung qabin, tunganin na qalum makai ka luk lac tu maqtu’in pistaba, kitnga’in pistaba ka tung qabin na qalum can tungav masabaq, mis uka’in na sapuz za uka’a qalum min suma, kac ang nga aqaq tu misqulong ngin na qalum I kuacuna uka min suma’, lacqa’ a qalum mais nacan dalaq min suma, tupatu zaku ka mastan matamasaz I’ uka’ I mistaba tu tikic.\nMaqat aqaq qa maszang ngi qunhun tu mataqdun daingaz, tupa ka aqaq tu pais ka lopauk ka nani’ in ata musku kaviaz I palacuav asu zaku,namudacak kusbabai can diqanin mama’un ni minin puhuq tu qacu, tupaka qalum tu ladu’azin cak I palacuav su’ u, nasivung cak ihan dalaq ti’ a maca sadu su’u ka sikavung cak I maz’av su’u, sintupa epi tu nitu palacuav vi bunun.\n族語標題aqaq cin qalum


timestamp: atn

url: =Interview with Tg. T.E. Pau :: ZOMI DAILY\nposted on 8 May 2011 at 11:22 pm Lomkholna: Article, Interview\nChristian lai lam nasepna ah Kawllai tawh Pasian nasem khat ahi Zomi vontawi Tg. Thawng En Pau @T.E. Pau pen Chin World Media te in Kawllai tawh holimpihna (Interview) pen Zomite’ theihkim ding deihna tawh Tongsan Media Group in Zolai tawh letkhia kik in hong kisuaksak hi. Tg. T.E. Pau laigelhte’ sungah ” Jesu tawh holimna ” cih pen Kawlgam ah akideih mahmah laibu minthang khat suakin, asim nuamte in ama Website : www.tepau.infor zongah kihawh thei ding hi.\nCW : Siapa…na minpi, nu le pa min le na pianna khua le tui cihte nong gen thei diam?\nT.E.Pau: Hih bang a holimpih theihna nong neih manun lungdamna hong gen masa nuam ing. Kei pen Pa Hau Lian Khai le Nu Ciin Do Niangte’ tapa hi in, Tedim khuapi ah suak ing. Christian laigelh minthang C.S.Lewis in ama minpi ahi Clive Staples Lewis zang nawn loin, C.S Lewis azat ziau pen dik kasa peu maha, ken zong laigelh min dingin T.E.Pau ka nei hi.\nCW : laigelh minthangte’ sungah kua pen in nang hong tawsawn penpen ahia Siapa?\nT.E.Pau : laigelh siam ka etteh bel tam mahmah ven..a diakdiak in lailek siam U Kyaw Hlaing Oo mah hi pen mai. A ma laileh (translate) khat ahi ” Uncle Tom’s Cabin ” kici laibu pen ka neulai pek a kasim ahih manin, tua laibu mahin hong tawsawn penpen khat hi dingin um ing.\nT. E. Pau: Khristian lai lamah lut ding hong genpih ngei pen ka pa neu Rev. Thawng Khan Sing (Yan Win) hi-in, amah zong lailet lam mah asem khat hi. Tulaitak Myanmar Baptist Convention,( Director of Evangelism and Mission Department) ah sem hi. A ma laigelhte ka neu lai akipan ka simsim a, tua tungtawn in lai ukna tampi ka neih lawh hi. Tua banah ka sangkahpih ahia Tg. Thangno le Aung Aung te’ laigelh ahi (Mang mat thak) kici laibu ka simna pan zong hi. A thupi khatah laigelh siamte tawh hong kimusak Salai Ram Ling Hmung hangin tampi ka lungdam hi.\nT.E.Pau : Ka laibu gelh le ka letkhiat (Translate) sa teng bel (1) Love and Marriage, By- Bruce and Carol Britten, (2) Answers for Your Marriage, By- Bruce and Carol Britten, (3) Love is a Fellings to be Learned, By- Walter Trobisch, (4) A reporters Interview with Jesus, By- Benton Rain Patterson. (5) Answers to Life’s Toughest Questions, By- Rick Warren, (6) The Purpose of Christmas, By- Rick Warren.\nC W: Christian laibu lam nasepna ah nang sim loh asem Zomi kua bangbang om ahia…nong gen thei diam?\nT.E. Pau: Zomi sungah Christian laigelh ka thei pak ko lawmta sungah… Aung Aung, Thangno, Mungpi( City) leh Salai Aung Aung ( Am Baptist Church), Tual Khen Mang, Mya Kabya cihte thei ing. A dang zong om lai in cian lian keng.\nC W: Na laiteite’ sungah, ” Answers to Lifes Tougest Question ” kici sung pan na thangah diak pawlkhat nong hopsawn theih om diam? Tawm hong pulak sawn dih ve le?\nT.E.Pau : Hih laibu gelhpa pen leitungah laigelh siam minthang Rick Warren hi-in, thangah huai thu tampi tak om hi. A mau laigelhte’ sungah hih laibu mah deih penpen mai hi. Nu le pate tawh kikhenin, gamlapi munah lungkia in kei kia ka om hun laitak in hih laibu ka sim khakna tungtawn in thathak hong guan lian ahih manin, Kawllai tawh letkhiat ding ka khensat pah hi. Kei thangah mah bangin ka laibu tei asim kha tampi in zong a thangahna uh lai hong khak kik om uh hi. Ka laiteikhiat hoih kasak khat leuleu ah ” Answers for Your Marriage ” kici hi -in, nupa kiteng thakte kitenkhit ading laibu hoih mahmah khat ahih zah khop in, asimkha nupa thakte in a nupa kikal kilemna le nopsakna ngah lawh tampi mah om uh cih a mau mahmah hong genna tampi om khin hi.\nC W: Kawlgam sung laigelh siam minthangte’ sungah siam nasak pen le na deih deuh cihte nong gen thei dia Siapa?\nT. E.Pau : Ka deih le siam kasak diak laigelhte’ sung pan a diakdiak in laitei siam pawl khat siam sa mahmah ing. Tuate bel a hih le hong nusia khinsa tam zaw mai uh hi.\nT. E. Pau : Ka gensa mah bangin ka lungsim hong sukha pha diak laibute sungah ka neu lai pek a, kasim ahi U Kyaw Hlaing teikhiat ( Uncle Tom’s Cabin)laibu tungtawn in, ka lungsim tawngah teeng suakin, laigelh/ tei nopna lungsim hong guan laibu khat ahi hi. Tua zomah Lybanon minam US a teeng ahi Kahlil Gibran i gelh ” Ask not what your country can do for you but what can you do for your country? ” kici laimal in tha hong pia mahmah hi. Tua banah ka lungsim sukha khat ah ka lawmit khat i lakam tawh a laigelh ” Coffee dawn siam in ” cih zong ka lungsim ah giak den khat hi.\nT.E. Pau : Hih tawh kisai a pulak thei dinmun dingin kingap nai kei mai ing. Zomite sungah tulaitak gamdang pai ding Imgration hoih loh bekbek kigen cih bel thei ing. Ka laigelhna sung khatah ” Va-ak te lengna le a ciahna ” ka gelhna pen kei lungsim puak hipah lian lel hi. Pasian nasem khat ka hihna pan ka etciang in i pawlpi sungah Khangno om nawn lo cih ka muh ciangin, ka dah mahmah hi. US a teng Russia mi laigelh minthang khat tungah Media lamte in a thudotna khatah, ” Na gualzawhna thusim nong gen thei diam a cih ciangin, a ma dawnna ah, Russia Tuipi kantan zo a, hih USA gam sung kong luttheihna pen ka gualzawhna lian pen hi ci mawk hi. Ken zong ka pawlpi sung pan gamdang a pai ding Khangnote hih thu mah tawh kam vaikhakna ka nei ngei hi.\nPrevious: Global Zomi Alliance pan Thu Zaksakna\nNext: Zoya Phan Testified at Oslo Freedom Forum


url: =Malaysia KLIA2 vanlengtual sung guza aom khakding siansuahna kineiding ~ ZD :: ZOMI DAILY\nposted on 25 February 2017 at 8:04 am UTC+9:30 Lomkholna: Malaysia, News, Sawltak, World\nNorth Korea gammi khat ahi Kim Jong Nam pen abeisa Feb 13 ni in Malaysia Kuala Lumpur International Airport 2 (KLIA2) sungah ki suamlum hi. Numei 2 in amai ah guza tatsak in tuatawh asi ahihi. Tua guza azat uhpen “VX nerve agent” kici Chemical Weapon namkhat hi a, leitung mihing te bawlkhiat Chemical Weapon lakah alauhuai penpen khatin akiciamteh ahihi.\nKim Jong Nam ii amai ah guza atatsak numei nihte pen Indonesian numei khatleh Vietnamese numei khat hi a, tua guza hangtawh Kim Jong Nam pen asawtlo in sipah hi. Hih “VX nerve agent” kici Chemical Weapon pen pumpisung, sa sungah alutkhak nakleh sihloh phamawh cimawk hi.\nHih guza atatsak numei tegel pen Airport CCTV panin aki etkik ciangin dailenbuk Restroom ah lutmasa uh a, akhuttawh guza tawi in Kim Jong Nam ii amai ah atatsak ahih manin, akhut silsiangphot hiding kici hi. Khuttuam zangin amai ah atatsak hi cihzong kiza hi.\nAhi zongin tua numei te lakah khatpen hih guza Effect thuakkha ahih manin a cinatlawhta a, lualua (Vomit) hi ci’n Palik thuneipipa Khalid Abud Bakar in genkhia hi. Reporters te’n adotna tungtawn in adawnkikpak hi a, ahi zongin akician in aneng atawi bangmah genbehna neilo hi.\nKLIA2 Airport sungah hih gu aneng acianlaiding ki patau mahmah ahih manin “Radiation and Nuclear Safety Authority” te’n “VX nerve agent” aomlai khakding siansuahna neiding uh cihi. Ahi zongin mipi te adingin KLIA2 vanlengtual pen bangmah patauhding omlo ci uhhi. (Ahi zongin paikhakloh mah hoihpen zawleh kilawm hi)\nHih “VX nerve agent” kici gu pen lauhuailua mahmah a, “Chemical Weapons Convention” te’n Chemical Weapon khatin aciapteh uh ahihi. 1993 kum ciangin hih “VX nerve agent” pen ki khamcipta hi.\nPalik bupa in agenna ah tua numei nihte in Kim Jong Nam ii amai atatsakna munteng ah athemneng omlai khathei ahih manin, ki lungkham mahmah cihi. Hih Chemical Weapon vai ah Police te ii kivakna hilo ahih manin, Atomic Energy Licensing Board te ki sitcian sakding ci’n Press Conference ah genkhia hi.\nTuaban ah hih “VX nerve agent” pen Malaysia gamsung ah bangci bangin hongtungthei, honglutthei cihpen limtak in kankhia laiding uh cihzong genkhia hi. Ahi zongin themneng cilik hongki pua ahihleh kankhiatding, Detect ding hamsa mahmahding cihzong genkhia hi.\nMihing te vunsung ah hih “VX nerve agent” kici Chemical Weapon pen 10mg bekbek lutkhalehzong sihlawh pahlian cimawk hi. Tua hangin United Nations in hih guza pen “weapon of mass destruction” ci’n mipi alom atang in sihsak theihna galvanzat khatin na ciamteh uhhi.\nChemical Weapons Convention inzong Research bawlnading ahih keileh Medical or Pharmaceutical Purposes khatpeuh ahihkei buangleh zatding akhamcipsa uh ahihi.\nInspector-General of Police Tan Sri Khalid Abu Bakar inbel KLIA2 pen mipi adingin lauhuailo “The public, however, has been assured that the airport is safe.” ci’n genkhia cipongmawk hi. Mi adingin lauhuai keileh kua adingin lauhuaiding hiam? Bangbang hileh KLIA2 pen nawkvet keileh ahoihzaw tam? Akhuanung ah buaina, sihna aom khitciang “Sorry” mahmah ei hongki cihziauding lauhuai hi.\nNote: Ki lauthawng sakna, ki patauh sakna hizenzenlo a, mimal in a lauhuaidiam cih ngaihsutding hizaw hi. President Donald Trump in Refugee vai agenkhiatkhawng, Zomi te theihding deihsakna tawh huntampi bei in Zolai tawh letkhia in pulak khialeng pawlkhat in “mipi lungkhamsaklel” peuh hong cihsan nilnel thei uhhi.\nTua thute, hih thute Zolai in ihlet khiakei zongin Manglai in leitungbup in asimden uh ahihi. Leitung in atheih thuthang khatpen Zomi te’nzong atheihding kisam nasahiam? Lungdam! ZD Sawltak #zomidaily\nPrevious: Ka Pa khedap ~ T. Sawm Lian\nNext: Panasonic Company te’n Kawlgam ah nasep behlapding ~ ZD


url: =Cain Ciaptehna | Storacles of Prophecy | Amazing Facts\n| Cain Ciaptehna\nBabylon ah Kuunna\nAdam leh Eve te ta masa nihte nuntaak dan leh gamtat khuaheek zia kilamdang tuak mahmah hi. Cain in loo khawh leh inn lamh nuamsa-in, Abel in mualkuam zangkuam khawngah a gannote cin nuamsa hi. Adam leh Eve te thuman lohna hangin hih leitungah mawhna hong lut ciangin, mihingte kihotkhiat nadingin Pasian in poina neilo tuuno si tawh biakpiakna bawl dingin thu pia a, sisan luang lo-in mawh maisakna om lo hi, ci-in hong hilh hi (Hebrews 9:22).\nHih poina neilo tuuno in mihingte mawhna hangin, Topa Zeisu hih leitungah mihing bangin hong piang dinga sihna hong thuak ding hicih lahna ahi hi. Abel in Pasian sawl mah bangin thumang iin ama mawhna sut nadingin tuuno khat hong la-in hong kithoih a, ahih hangin Cain in ahih leh Pasian sawl bang teekteek kulse ding hiam ci-in ngaihsun hi. Amah in hih biakpiakna pen tua zahpi-in thupi ngaihsut lo-in dotna nei den a, Pasian biakpiakna ahih nak leh bangbangin ih bia zongin hong sang lel ding hi, ih lungsim thupi hi-a avan thupi hi lo hi ci-in ngaihsun a, sisan luang pen nitsak lel ci-in ama loo pan apiangte tawh biakpiakna pia dingin hong keng hi.\nAnau pa biakpiakna vantung pan mei hong kia-in kangtum a, ahih hangin ama biakpiakna pen ka-ang lo-a hong om ciangin hazatna lungsim tawh en hi. Pasian itna in Cain kiangah thumang dingin zol a, ahih hangin Cain in lungsim khauh-in langpan a Pasian thu nial ding bek ngaihsun hi.\nAbel in zong a upa kiangah zol-in gena ahih hangin Cain pen heh mahmah hi. Atawpna ah anau pa that-in Abel sisan luangte in akhe ah baang hi. Pasian in Cain samsia a, Cain in tua samsiatna pen uanglua hi ka si lel ding hi ci ahih manin Pasian in kuamah in Cain asukkhak loh nadingin ciamtehna khat bawl hi.\nNi nunungni ciangin Christian te kiangah bangci biak ding leh bang hun-in bia ding cih thu hong om ding hi ci-in Mangmuhna bu sungah hong gen hi. Sawt nawn hetlo-in Pasian ciamtehna ahih kei leh sapi ciamtehna mihing te khempeuh tungah kipia ding hi.\nPasian ciamtehna ataltang tungah angahte in gimna nam sagih te akiat ciangin kidalna ngah ding uh hi (Late 91:7-11).\nPasian ciamtehna Ama thukham sungah om hi. Seal ih cih pen thunei khat i bawl hi a, tua seal sungah nam thum kihel hi: (1) Min, (2) Zaa, leh (3) A Gam ukna cia, te kigelh hi. Gentehna in “Cyrus king of Persia” in Ezra 1:1.\nThukham lina pen bek in ciaptehna (seal) akihel thu nam thumte om na ahi hi. (1) “Pasian”—Ama min ,(2) “bawl”—Ama ukna Zaa a Bawlpa (3) “Vantung leh leitung, tuipi, leh asung aom te” —Ama Ukna gam hi.\nEzekiel 20:12. Topa ahi keimah in amaute pen mi siangtho-in ka bawlna thu a phawkna dingun kote' kikalah thukimna limin __________ tan' ding thu ka pia hi.\nEzekiel 20:20. Kei pen Topa ahi note' Pasian ka hihna na phawkna ding uh leh note tawh i bawlsa thukimna lim dingin __________-te na siangthosak un,’ ka ci hi.\nPaikhiatna 31:13. “Israel mite tungah hih bangin gen in: ‘Keima __________ ni-in note na tawlnga ding uh hi. Bang hang hiam cih leh hih pen Topa ahi keimah in note a hong siangthosak ka hihna na theihna dingun na khang tawntungun keimah leh note' kikalah lim khat hi ding hi.\nPasian in a Sabbath pen Amah vangliatna leh bawlpa ahihna kitel nading leh siangtho azat dingin pia hi. Tua pen ama ciaptehna (seal) hi, ahih kei leh ama vangliatna ciaptehna hi. “ciaptehna,” “lim,” “mark,” leh “token” cihte pen Laisiangtho sungah akizang koikoi thei ahi hi (Piancil 17:11, Roman 4:11 leh Mangmuhna 7:3, Ezekiel 9:4 te saikak ni).\nSawltak Tangthu 5:29. Ahi zongin Peter leh sawltak dangte in, “Mite' thu sangin Pasian' thu ka mangzaw ding uh hi.\nRom Laikhak 6:16. Mi khatpeuh' thu a mang dingin ama __________ na kipiak uh ciangin a thu na mante uh' sila na hi uh hi. Mawhna na bawl uh leh sihna a thuak ding na hi uh a, thumangin na om uh leh Pasian tawh pawlkhat a suak ding na hi uh hi.\nLesson 13 na ah Mangmuhna 13 sunga sapi masa ih gen khin zo hi. Avangliatna leh a thuneihna bang ahi hiam? Ama thuneihna ih theih nading ahoih pen lampi in papacy ih dot ding ahi hi. Anuai a Catholic catechism te gelhkhiat te en dih ni:\nHebru 10:16. “Topa in hih bangin ci hi: Mailam hunah amaute tawh thuciamna khat ka bawl ding a, amaute sungah ka thukhamte guan'in, amaute lungtang tungah ka gelh ding hi,” a cih khit ciangin,\nThuhilhna 9:10. Na mai-ah sep ding a om khempeuh, na tha neihzah tawh sem in. Bang hang hiam cih leh na zuat ding sihna gamsungah nasepna leh __________, pilna leh theihna cihte omlo hi.\nPaikhiatna 13:9. Na kam un Topa' Thukham a gen tawntung theihna dingin hih pen na khut tung uhah lim, na taltang tung uhah phawkna khat hi ding hi. Bang hang hiam cih leh Topa in a vangliatna tawh hih mun panin note hong paikhiatpih hi.\nIsaiah 59:6, 7. Na maimom khau puante uh kizang theilo ding a, kuamah in silhlo ding uh hi. Na vaihawmnate uh tua maimom khau puan bangin a mawkna suak lel ding hi. 7Siatna bekbek na geelgeel uh a, na sepkhiat ding uh na ngaklah mahmah uh hi. Mawhneilo mite thah ding haksa na sa kei uh hi. Na paina khempeuh uhah siatna vive om kawikawi hi.\nPasian seal ahi zongin sapi ciaptehna ahi zongin, apua lam pan-a muh theih ding hi lo hi. Taltang cih khiatna in lungsim ngaihsutna hi a, khut tungah cih pen sepkhiatna cih ahi hi. Adang tawh genlai leng, “mittangte kikal (taltang tung)” cih pen Laisiangtho in ngaihsutna leh sepkhiatna cih a gennuam hi tawntung hi (Paikhiatna 13:16; Gamlakvakna 6:8; 11:18). Mi khat in Laisiangtho thumaan awlmawh lo-in Sunday ni pen ni siangtho-a zat ding a tel ciangin sapi ciamtehna ngah ahi hi.\nRom Laikhak 6:16. Mi khatpeuh' thu a mang dingin ama khutsungah na kipiak uh ciangin a thu na mante uh' sila na hi uh hi. Mawhna na bawl uh leh sihna a thuak ding na hi uh a, thumangin na om uh leh Pasian tawh pawlkhat a suak ding na hi uh hi.\nJohan 14:15. Tua ciangin __________ in, “Kei na hong it uh leh ka thupiakte zong na zui ding uh hi.\nKuamah in tulaitak ciaptehna nei nailo hi. Zawhthawh thu tawh hong kisawl hun ciangin sapi ciaptehna a ngahte in lei thei-in zuak thei ding uh hi. Tua hun ciangin Pasian’ Sabbath siangtho atangte in nakpi takin haksatna thuak ding uh hi (Mangmuhna 13:15), Amau deihteelna tawh Pasian ni siangtho ni thusim lo-in Pasian thukham tungah mite bawltawm thukham koih dinga vote apia mi khempeuh Antichrist aa (pawl) iin kiciamteh ding hi. Zeisu tung leh Ama ni siangtho ni atang acitak mite in Zeisu’ minthanna seal ngah ding uha, Zeisu aa hi tawntung ding uh hi. Alaklawh (aluum) aom mi khempeuh pen Antichrist pawl-in kiciamteh ding hi (Matthew 12:30).\nLaisiangtho Lui gen Antichrist vangliatna pen Daniel 7 sungah hong gencian hi. Sapi in Pasian thukham te leh hun te khel ding hanciam ding hi ci-in siang takin genkhol khin hi. Papacy in Pasian thukham khel ding ahanciam thute in: (1) Milim abiak nop manun thukham nambat nihna lakhia uh hi, (2) Thukham nambat lina pen kammal 94(mikang lai-in) apha pen tom sakin Sabbath ni bangni hiam ci-a agenna teng paaikhia hi, (3) Thukham nambat sawmna khen nih suah iin sawm mah phasak veve hi. Papacy in khel ding ahanciam hunte in: (1) Mite tungah ni sagih ni Nipi ta'ngin ni masa ni nipi hi ci a hilh, (2) Milim bia kumpi Rome te ni sim dan mah bangin nitum khatpan nitum khat kimlai zankim pan zankim aa ni simsak hi. Pasian hun sehna pen nitum khat pan nitum khat hi a, Friday nitum pan kipanin Saturday nitum ciangdong ahi hi (Siampilaibu 23:32). Asi thei mi in Pasian thukham leh hunte khek ngam nading thu omlo hi (Matthew 5:18).\nMalakhi 2:8, 9. “Ahi zongin, no siampite na hih uh leh lampi man panin na pial khin uh hi. Na thuhilhnate un mi tampi tak khialsak hi. Note tawh ka bawl thuciamna na palsat khin uh hi. 9Tua ahih manin, note in ka thuhilhna zuiloin, keima thu na hilh uh ciangin zong a kibangin hilhloin mi na deidan mah uh bangin, kei zong mi khempeuh mai-ah __________ leh niamkhiatna kong ngahsak ding hi,” a ci hi.\nHosea 4:6. Ka mite in kei hong phawklo uh ahih manin ka susia ding hi. No siampite in kei hong phawknuam loin, ka thuhilhnate nial na hih manun ka siampi dingin kong deih nawn kei a, na tate uh zong siampi-in ka zang kei ding hi.\nPasian in tudong mah na asak in pastor te in thukham giat, kua khawng bek suah uh ahih manun mi tampite in Pasian thupiak ahi Sabbath ni siangtho a zat ding a pampaih sak man uh ahi hi. Pawlpi khempeuh in Sunday ni siangtho a zat nadingin Laisiangtho sungah mun khat beek omlo cih zong thei khin uh hi. Adah huai tatak in, thei pipi-a Protestant dang teng leh Catholic te in Laisiangtho Sabbath a pampaih manun Pasian thukhenna mai ah mawhsakna thuak ding uh hi! Pasian mahmah in Sabbath ni pen piangsak Pa leh siangthosak thei Pa leh gum Pa ahihna lim leh ciaptehna dinga hong piak ahi hi (Paikhiatna 31:17; Ezekiel 20:12). Alian vantung Pasian phawkna leh Ama dinna ahi ni siangtho ni pen kua in tuancil ngam ding ahi hiam?\nPasian in a hun khel lo-in Sabbath koih a alian bel ciaptehna dingin Pasian in Ama thukham ah Sabbath pen a laizangah koih iin “phawk un” cih kammal tawh thukhun hong pia hi. Hita mahleh mi tampi te in tuni dongin Ama ni sagih Sabbath pen tan ding piang thei salo (lamdang ngaihsut) uh hi.\nEzekiel 22:8. Mun siangthote zong zahtakna mel kinei loin, Sabbath-te zong kitanglo hi.\nEzekiel 22:26. A siampite un ka thukham palsatin, a siangtho biakna nate ninsak uh hi. A siangtho biakna nate leh a __________ nate khenna mel neilo uh a, a tate uh tungah a siang leh a nin a kilamdan'na zong hilhlo uh hi. Sabbath-te zong donin neilo uh hi. Tuate khempeuh hangin Israel mite in kei hong zahtaklo uh hi.\nBiakna makaite in Sabbath kisam non kei ci-in amaan lopi “Topa in ci hi” a cih uh ciangin Pasian in tangtak in na taii hi.\nIsaiah 58:1. Na aw sit hetloin nakpi takin kiko in la, peengkul aw bangin gingsak in. Ka mihingte tungah amau' khialhnate gen in la, Jakob innkuan tungah amau' mawhnate gen in.\nIsaiah 58:13, 14. Note in Sabbath siangtho sakin, keima ni siangtho ni-in na nasepna panun khawlin Sabbath ni pen deihhuai sa-in, Topa' ni siangtho pen pahtawihuai na cih uh a, note in __________ note' deihbang zuiloin, note' ut bang hiloin motpau loin na om uh leh, 14keimah biakna hangin lungdamna na ngah ding uh a, leitung khempeuhah pahtawina kong ngahsak ding hi. Na pu uh Jakob tungah ka piak leitang luahin nuam na sa ding uh hi. Topa ahi keimah in hih thu ka gen khin hi, a ci hi.\nPasian in Ama mite in Ama Sabbath siangtho ni limtak zui-a, Sabbath palsatna in mawhna ahihlam ahilh dingin khalam makaite vaipuak guan hi. Ta-anglai nungzuite mah bangin eite in zong mite thu sangin Pasian thu mah man zawkna in a muanhuai pen hibek hi (Sawltaakte 5:29).\nTawldamna leh lungmuanna taktak na kikhel ciangin na lung sungah hong lut ding hi. Sabbath cih khiatna in “tawlnga/mang” cih hi a, pianthakna pan-a kingah tawldamna leh lungmuanna limla hi (Hebrews 4:1-10). Mi piangthak takpi te in thupha sanna lim ahi tawlngakna iin Sabbath ni tawlnga ding uh hi (phawk in aneu 4, 9, 10). Kikhel a Pasian Sabbath siangtho ni a tawlnga mi ii ngah nuamna tawh kibang nuamna dang omlo hi.


url: =Luka 5 | Siantongluan\nKhatvei, Gennesaret Tuili gei-ah Jesuh dingin a om laitakin, mite in Pasian thu zanuamin Jesuh hong nehcip uh hi.\nJesuh in tui gei-ah gunkuang nih a om a mu hi. Tua gunkuang nei ngasa bengte a gunkuang panun tuakkhia-in tui sungah a ngente a sawp uh hi.\nTua gunkuangte sung panin Simon gunkuang sungah Jesuh tuang a, lei tawh tawm a kigamla zek dingin a gunkuang tawm a hawhna dingin Simon kiangah a gen hi. Tua ciangin gunkuang sungah tu a, tua lai panin thu a hilh hi.\nThuhilh a tawp ciangin Simon kiangah, "Tui thukna lamah na gunkuang hot in la, na ngen tawh ngasa khuh in," a ci hi.\nTua ciangin Simon in, "Sia aw, tu zanthapai ngasa ka khuh uh hangin khat zong ka man kei uh hi. Ahi zongin khuh in, nong cih leh, ka khuh ding hi," ci-in a dawng hi.\nA ngen a khuh leh ngasa tampi tak awk a, a ngen kikek dektak hi.\nA gunkuang dang khatah a om a lawmte hong pai-in a huhna dingun a khut uh a van uh hi. Amaute zong hong pai uh a, gunkuangte gel sungah ngasa a dimtakin guang uh ahih manin a gunkuang tum dektak hi.\nSimon Peter in hih thu a muh ciangin Jesuh mai-ah khukdin a, "Topa aw, kei mawhnei mi ka hih manin ka kiang panin paikhia in," a ci hi.\nTua zahin ngasa tampi a matna hangun amah leh a lawmte in lamdang a sa mahmah uh hi.\nTua mah bangin Simon lawmte ahi, Zebedi tapa James leh Johan-te in zong lamdang a sa uh hi. Jesuh in Simon kiangah "Lau kei in. Tu-a kipanin ngasa mat bangin mi tampi a huaipa na suak ding hi," a ci hi.\nTui gei-ah a gunkuangte uh a tunpih khit uh ciangin a na khempeuh uh nusia-in Jesuh a zui uh hi.\nKhatvei, khuasung khatah Jesuh a om laitakin tua khuasungah a pumtangin phaknatna a vei mi khat a om hi. A phakpa in Jesuh a muh ciangin a mai-ah bokin, "Topa aw, hong damsak nuam peuh lecin kei nong damsak thei ding hi," ci-in a thum hi.\nJesuh in zong a khut zanin amah lawng a, "Kong damsak nuam hi; dam ta in," ci-in a dawng hi. Tua khit phetin a phaknatna a dampah hi.\nTua ciangin Jesuh in ama kiangah, "Hih thu kuamah dang kiangah gen kei in. Siampipa kiangah paisuakpah in la kivelsak in. Tua ciangin na damna thu a kilatna dingin Moses thupiak mah bangin biakna pia in," ci-in thu a pia hi.\nAhi zongin Jesuh thu kitheithang semsem zawsop a, ama thu a ngai ding leh a natna panun damna a ngahna dingun mi tampi tak a hong pai uh hi.\nAhi zongin gamdaihna munah Jesuh paikhia-in thu a ngen hi.\nKhatvei, Jesuh in thu hilhin a om laitakin Galilee gam, Judea gam, leh Jerusalem khua panin a hong pai Farisi mi pawlkhat leh Thukham hilh siate pawlkhat hong om hi. Cina damsak theihna ding Topa vangliatna, Jesuh tungah kipia hi.\nMi pawlkhat in khutlekhezaw mi khat a lupna phek tawh hong pua uh a, innsungah paipihin Jesuh mai-ah koihding a hanciam uh hi.\nMihon tamlua ahih manin a lutpihna ding uh lampi omlo hi. Tua ahih ciangin innkhum zangah kahpihto-in innkhum hong let uh a, mihonte lak, Jesuh omna mai sanah a lupna phek tawh a khaisuk uh hi.\nJesuh in amaute upna a muh ciangin a mipa kiangah, "Lawm aw, na mawhnate hong kimaisak khinta hi," a ci hi.\nTua ciangin Thukham hilh siate leh Farisi mite in a lungsim sung uhah, "Hih bangin Pasian tawh a kikimin a pau ngam mipa kua ahi hiam? Mihing kuamah in mawhna maisak theilo a, Pasian bek in maisak thei hi," a ci uh hi.\nJesuh in amaute ngaihsutna thei ahih manin amaute kiangah, "Bang hangin tua bangin ngaihsun na hi uh hiam?\nNa mawhnate hong kimaisak hi, cihding baihzaw ahi hiam, tua ahih kei leh, Tho in la, lam pai in, cihding baihzaw ahi hiam?\nMihing Tapa in mawhna maisak theihna ding leitungah vangliatna nei hi, ci-in na theihna dingun kong lak ding hi," a ci hi. Tua ahih ciangin khutlekhezaw mipa kiangah, "Tho in la na lupna pheek pua-in na inn-ah ciah in," a ci hi.\nThakhat thu-in amaute khempeuh muhin a mipa zong tho-in a lupna pheek la a, Pasian phatkawmin a inn-ah a ciah hi.\nTua ciangin amaute khempeuh in lamdangsa mahmah uh a, lau mahmah kawmin Pasian phatin, "Tuni-in a lamdang mahmah na khat i mu hi," a ci uh hi.\nTua khit ciangin Jesuh paikhia a, siahdongpa Levi, a zumah a tu a mu hi. Jesuh in, "Kei hong zui in," a ci hi.\nLevi zong dingpah a, a na khempeuh nusia-in Jesuh a zui hi.\nTua ciangin Levi in ama inn-ah Jesuh vakna annek pawipi bawl a, annekna sabuai-ah siahdong dang tampite leh midangte zong tawh a tukhawm uh hi.\nFarisi mite leh amau sung panin Thukham hilh siate, nungzuite tungah phun uh a, "Bang hangin siahdongte leh thukham khial mite tawh an nekhawm na hi uh hiam?" a ci uh hi.\nTua ciangin Jesuh in, "Cidamte in siavuan kisamlo uh a, cina mite bek in kisam uh hi.\nMite in a zahtak mihoihte a kisikna dingun a sam dingin hong pai ka hi kei a, mite in a pampaih mite a kisikna dingun a sam dingin a hong pai ka hi hi," ci-in a dawng hi.\nTua ciangin amaute pawlkhat in Jesuh kiangah, "Johan nungzuite in an tangin thu ngen zelzel uh a, Farisi mite nungzuite zong tua bangmahin gamta napi-in, bang hangin nangma nungzuite in tangloin om se uh ahi hiam?" ci-in a dong uh hi.\nJesuh in amaute kiangah, "Mo pawi-ah zineipa leh pawisimte a omkhawm laitakin a pawisimte an tangsak thei ding na hi uh hiam?\nAmaute kiang panin zineipa a kipaikhiatpih hun hong tung ding a, tua hun ciangin tang ding uh hi," ci-in a dawng hi.\nTua ciangin Jesuh in thugentehna dang khat zong gen a, "Mi khat in puan thak khat eukhia-in puan lui thuapna-in neilo hi. Tua bangin hih leh a puan thak pen a keksak suak ding a, a puan thak eukhiat zong a puan lui tawh etlawmlo ding hi.\nKuamah in savun um lui sungah leenggahzu a thak thun ngeilo hi. Thun zenzen leh leenggahzu thak in a savun um phukham ding a, a leenggahzu bua-in, a savun um zong kisia ding hi.\nTua ahih manin savun um thak sungah leenggahzu thak a kikoih ding ahi hi.\nKuamah in leenggahzu lui a nek khit ciangin a thak nenuam nawnlo hi. Bang hang hiam cih leh amah in, A lui khumzaw hi, ci hi," a ci hi.


url: =Banghang sum kineihbeh thei lo hiam? :: ZOMI DAILY\nposted on 30 October 2017 at 5:22 pm Lomkholna: Article\n(middle income trap) Mihing khat ih hih nak leh sumneih ding ki ut thei mahmah hi. Sum khol ding leh a khol dan ding a ngaihsun lo tata in sum nei nuam mahmah sawnsawn hihang, tua pen mihing ngeina hi. Hih ih thulu tawh kizui in “alaihawl sumlut nei khat banghang sum neihbeh thei lo hiam?” cih kammal (4) tawh kikum ni.\n1) Sumlut (Income) – nasep, sumbawlna, leh a koikoi pan aa ih ipsung ong lut sum pen sumlut hi pah hi.\n2) Sumzat (Expense) – Nisim aa ih kisapna mun peuh-ah ihzat sum khempeuh sumzat hi pah hi.\n3) Sumbung (Asset) – Hih sumbung pen sum ong ngah sak thei ih neihsa lamsa van-le-na leh pilna siamna khat pepeuh hi pah hi.\n4) Sumbungtawheng (Liability) – Sumbeina ding vive a piangsak neihsa lamsa van-le-na khempeuh Sumbungtawheng hi pah hi.\nMi pawlkhat sum nei dekdek leh kilawm na pi’n, sum a neihbeh theih nai loh deuhna teng anuai-ah ahang gentehna tawh kikum suk ni.\nMikhat in khuapi aa om company khatah kha sum kawlgam sumin TENG 15 (gross income) tawh nasep kipan ci ni. A khasum pen hi ci et pak leng alaihawl khasum hi. A khasum a tam tawh kizui-in kumpi lam pan siah 20% piak kul-in (TENG 3), biakna lam tawh kisai 1/10 ong khia-in (TENG 1.5) a innsaap man TENG 2 a piak khit teh adang zatna a kihel nai lo a sumcian pen TENG 8.5 hi. Iphone, IPad, leh Macbook te abatin ong lei-in nik leh puansilh brand vive silh-in, ansai mithangte ah anlim tuilim viik-in, a lawmte tawh gualnop khualzinna khawng ong nei zelzel-in; a kisam lua lo van pawlkhat ong lei beh ding; kipawlna tuamtuam pan zong khasum tampi ngah aih teh siah piak dan ahih sam loh hang sum a na don zezeuh khit teh Kha 1 in manman TENG 5-7 bang ong bei beh leh; Kha 1 a sumcian (net income) pen TENg 1.5-3.5 khawng bek ong hi ding hi.\nAhang pen Sumbungtawheng tamnei lua cihna hi. Iphone-le-Macbookte pen android leh windows-te bang lo-in application neuno naleng lei tangtang kul hi. Company in ong zatsak hi lo-in tua tawh sum ih zon theih kei leh sumbungtawheng hi pah hi. Branded nik le puante zong sumbung lian sa’ng tawheng nam hi zaw hi. Khuapi ah ansai minthangte’ brand pen kisam lo pi-in sum piapia aihteh hizong tawheng nam mah hi. Sum ong ngahsak lo van khat pepeuh ih leinak leh tuate sumbungtawheng hi pahpah hi.\nEimi gamdang tung pawlkhat zong tu-a danin sum azang ki om kawmkawm hi. Model sang mawtaw hoih, inngol saap, innsung ah set van a tamluat leh sumbungtawheng vive hi aa khasim sumzat tam mahmah ding cihna hi pah hi. Credit card ih lim zat mahmah beh lai leh bel innkuan sum neih kibehlap nading sa’ng, kiam lam leh sumbat lam ki manawh zaw ding cihna hi.\nAleh lam pan gen kik leng, nik le puan a kilawm ciang silhin; cidam na ding a hoih bek ciang ansai ah an ne; a kisam lo pi van lei kei-in, tax aniam deuh aa piak kisiam mawtaw zangin, ih kisap cia lian innsaap, credit a kisap na mun bek-ah zangin, instalment aa a piak sum teng tawh atung aa ih gen Mipa in a pilna behlap to-in, aihkeh tanu tapa a neih leh tuate nasep (general work) semsak pah lo-in tansang sin to sak; nisim kivaak nading siamna tuamtuam sinsak leh tua-te sang ong man teh nasep ong kipan ding aa sumbung vive hi pah hi. Adang-ah a zat theih kei leh zong ameetpai Ban (bank) ah koih beek leh ama aading Sumbung hi pah hi.\nIh gennop bulpi pen “alaihawl sumlut nei khat banghang sum neihbeh thei lo hiam?” ih cih teh, a diakdiak pen Sumbungtawheng tamnei lua cihna hi.\n#Asang sumlut nei khin te’n Sumbung lei beh in, alaihawl sumlut nei te’n Sumbungtawheng leibeh ding geelgeel lai uh hi.\nSumbung tampi lei kipan ni! Source: Bones Rodriguez/ Tedim Post\nPrevious: Malaysia Puchong lamzikpi tungah Driver honkhat kitawng, mi 6 kiman\nNext: A suakcil naungek bangci kepding? (2)


url: =Motorcycle AirHawk 2 Passenger Seat Pad\nSign up to be notified when AirHawk 2 - Passenger Seat Pad is back in stock!\nWe will email you the current E.T.A. for AirHawk 2 - Passenger Seat Pad\nDimensions: 11″ L X 9″ W


url: =Thapha Zawi ~ Pau Tun Thang :: ZOMI DAILY\nThapha Zawi ~ Pau Tun Thang\nposted on 10 July 2016 at 11:39 pm Lomkholna: Article, Pautunthang\nZawi cih pen paina aihkeh totna lampi ciin kigen thei ding hi.Na khempeuh in lampi hiam zawi hiam nei ciat uh hi.Ganhingte nangawn in zawi nei ciat uh hi.Motor leh meileengte pai nang ong a tuam ciatin awm hibang hang hiam cih leh hite gel pen kibang lo uh hi.Meileng motoe lampi ah sawt pai thei lo ding hi, bang hang hiam cih leh ama pai nanga kibawl hi lo mawk hi ven e.Na khat peuh peuhin tawtna lampi a tuamin kinei ciat hi cih pen kithei thei hi.\nI tun nopna khat peuh peuh i tun theih nagin lampi man i tawt kul hi.Tonzang pan Tedim pai nuam kim lai Cikha lam zuanin pai mawk leeng cikmah ciang kitung ngeilo ding hi.Tua ahih manin lampi man tawt pen kul leh kitangsam mah mah hi.Lampi man i tawt theih nagin i tup leh i ngimna gam i theih tel kul masa hi.Tua pan lampi man i thei thei pan ding hi.Lampi man i tawt kei leh i tup i ngimna gam kitung zongeilo ding hi.\nPasian’ thupha pen nam tuam tuam in ki khen thei hi.Hauhna thupha, Pilna thupha,Khansauna thupha leh a dang tampi awm hi.Hih Pasian thupha nam tuam tuam te in zong zawi tuam neih ciat uh hi.Hih Pasian’ thupha te i san theih nangin thupha zawi i tel masak phawt kei leh piangtheilo hi.Tua ahih manin thupha zawi i telsiam ding pen kul leh kitangsam mah mah khat ahi hi.\nPasian thupha nam tuamtuam a awm mah bangin thupha zawi zong tuam ciat hi, tuate tamlo cik gen leeng;\nHAUHNA THUPHA:Hauhna thupha pen i minam in i lunggulh pen leh i kitangsap pen ong hi kha ding hi.Bang hang hiam cih leh hauhna deihlo kuamah ki awm lo hi.Hauhna a pia thei pasian ahih lam phawk ni.I hauh nop leh hauhna thupha zawi i theih kuul hi.Bang ci bangin hauhna thupha i kiang hong tung thei ding cih ngaihsun dih ni.Hong mawk tun zen zen lo ding hi.En zong i sep khiat zek mah kul hi.Tua adingin piak khiatna kitangsam hi.Piak khiatna i cih ciang nam tampi awm thei lai ding hi.Sawma khat piakna,citpiakna leh adang tampi awm hi.Hauhna thupha zawi pen piak khiatna ahi hi.Na hauh nop leh pia khia ziah ziah in.A cil te zong sem sem ding a cingh te hau sem sem ding hi.Pia in hong dim ding hi.\nPILNA THUPHA:Pilna pen thupha nam tuam tuam te laka a thupi mah mah khat ahi hi.Pilna in minthanna,vangliatna,pahtawina te hong ngah sak thei hi.A pil nuam lo mihing kuamah ki awm lo ding hi.Pilna bangci bangin kingah thei ding hiam?Amasa pen in pilna deihna lungsim i neih phawt kuul hi.Pilna a deihte ki thuhilh ding ut ding uh hi.Ki thuhilh ding ut lohna in haina ahi hi.Pilna i ngah theih nangin i hih theih zaha i zawn kul hi.Laisiangtho in ” Pilna na ngah na ding a thupi masa pen hia, na neih na lam khempeuh na bei lawh zongin na zon ding ahi hi”ci hi.Pilna a pia thei pasian ahih manin Pasian kiangah nget ding thupi pen hi.\nKHANSAUNA THUPHA:Khansauna thupha cih ciang cidamna zong a ki hel pah ahi hi.Bang hang hiam cih leh cidamna lo tawh khansau nang baih lo hi.Khansauna pen thupha nam khat hi takpi mawk mah hi.Mihing pongman khat pen sih ding ki ut lo in sawt vei pi ki nung ta nuam den hi.Bangci bangin sawt veipi nungta in i khansau thei ding hiam?Nu leh pa’ thumanna in khansauna ahi hi.Cidama khansau ding na ut leh na nu leh pa na lungkim sak in la, athu uh na mangin tua hi leh na khan hongsau ding hi.\nPasian thupha khat peuh peuh i ngah theih nagin tua thupha hong bangci pai cih theih masak phawt kul hi.Tua thupha zawi na theih khit ciang na hihtheih zah in pangin.Sep a kul leh sem in la sup nang a awm leh zong sum ngam mai in.Tua hi peuh leh thupha khat peuh peuh na ngah pelmawh ding hi.\nPrevious: Taangval te natheihding uh thu pawlkhat!\nNext: Thupha Natna ~ T. Sawm Lian\nSyria gam a Rebel te ukna ah datsi pua Truck puakkham, mi 49 kiim si ~ TK Lian\nSatan’ deihna panin, Pasian’ deihna- ah ~ David Tuang


url: =Khua Tangthu – Page 4\nKaptel gam leinading Falam ukpi Cun Bik in akalh teng KAPTEL GAMLEINA DINGIN FALAM UKPI, CUN BIK IN A NUAI-A TENG KALH HI 1) Falam galsim na-ah a mat uh Khuangleng Hausapa’ tanu, Vansingi 2) ZangSial hinglai khat 3) Saihapak bu khat 4) Zangsil … [Read more...] about Kaptel gam leinading Falam ukpi Cun Bik in akalh teng\nThalmual Khuasat pupite hong paikhiatna (2)\nThalmual Khuasat pupite hong paikhiatna (2) 1) Buansing beh innkuan 2) Suante beh innkuan Hih a tung a beh pupite a paina khempeuh uh ah kinusia loin hong tonkhawm kawikawi uh hi. Buansing behte’ min kilawhna pen, “ Hangsuum’tu” ci-in khua mual … [Read more...] about Thalmual Khuasat pupite hong paikhiatna (2)\nThalmual Khuasat pupite hong paikhiatna\nThalmual Khuasat pupite hong paikhiatna 1) Halkik beh Innkuan 2) Sukte beh Innkuan 3) Naulak beh Innkuan Hih a tung a beh innkuan 3 te hong kipatkhiatna uh kibang hi. Tua tham loin hong tonkhawm kawikawi uh ahih manin, a tuamin kigelh tuan lo … [Read more...] about Thalmual Khuasat pupite hong paikhiatna\nThalmual gam thu (Geography)\nThalmual gam thu (Geography) Thalmual Khua omna: Zogam saklam Tedim Myone sungah omhi. Tuipi maitang (sea level) pan asana 5463' ah oma, galkap gamlim (target) RT-9699 ah omhi. Khuasatcil a, akiteen masaknamunpen KHUAPI kicihi. Hunkhat ciangin … [Read more...] about Thalmual gam thu (Geography)\nThalmual Khuasung Vaihawm masate le Thukhensatna\nThalmual Khuasung Vaihawm masate le Thukhensatna 1. Pu Eng Ngul (Halkik) mun le Gamlam sai 2. Pu Vum Pau (Sukte) Khua sung ki-ukna lam sai 3. Pu Lam Nek (Buansing) member 4. Pu Gen Cin (Naulak) member 5. Pu Hong Cin (Suante) member - Rev Khup Za … [Read more...] about Thalmual Khuasung Vaihawm masate le Thukhensatna\nFalam ukpi tungpan aki ngah Thalmual gamgi\nFalam ukpi tungpan aki ngah Thalmual gamgi FALAM UKPI TUNG PAN A KINGAH THALMUAL GAMGI Falam Ukpi Con Bik tung pan a kingah Thalmual gamgi pen, tuitaw lamah Phil-luika pan nitumna lamah Tuimi lui dung zui to-in khuamial lui-ah Gawsing tawh … [Read more...] about Falam ukpi tungpan aki ngah Thalmual gamgi


url: =Tofu the Vegan Zombie in Zombie Dearest (2007) - Official HD Trailer\nTofu the Vegan Zombie in Zombie Dearest Trailer (2007)\n19 September 2007 Animated 8 mins\nWatch the official Tofu the Vegan Zombie in Zombie Dearest 2007 trailer in HD below or find more Tofu the Vegan Zombie in Zombie Dearest videos on Vidimovie.\nEllen Muth as Addie Vost\nNickolas Stevens as Nick\nApril Warren as Fiona Vost\nBilly West as Lab Monkey #5 (voice)\nBilly West as Lab Monkey #5\nLee Stringer Director\nLee Stringer Writer\nJean Kalile Animation\nIf you liked the Tofu the Vegan Zombie in Zombie Dearest trailer, you may like these ones:\nHave you watched Tofu the Vegan Zombie in Zombie Dearest yet? What did you think about it?


url: =NATO te thu ki kupna ah :: ZOMI DAILY\nposted on 6 September 2014 at 8:16 am Lomkholna: CinNgaih, News, World\nNATO te Newport, Wales, UK, a thu ki kup na ah UKrain leh IS thu te kikum uh hi.Ukrain te thu tawh kisai in Russia te nakpi tak in mawh sak na thu ngen a, Russia deih te galkap tha tawh kilang tangntak in huhin Ukrain galkap te taeh ki kap hi cihi.Ukrian te nget thauvui thautang te zong huh sawm uhhi. Hih Russia deih te tawh ki do na ah, Ukrain galkap aliam a bai te zong NATO kipawl na gamte in, a mau gam vuah zato ah kibawl thei ding in huh sawm hi. Tu ma in Germany gam ah Puak uhhi. Russia president Putin in bel Mongolia gam ah hawh ma deuh sep.3 ni in Ukrian te tawh kilem na bawl ding in ngelna nam 7 nei ci in Ukrian President pa tawh Ph.tawh kihopih un cihi..Ahih hang in NATO te in Russia te in bangmah kal suan lo ci ahih man in Russia te in atha man uh san ding hi cihi.\nTua laitak in ISIS te pen atup a sawm uh tang tung dingin ki ngaihsun uhhi.Muslim gam te in a pan pih ding in zawn uhhi.NATO a kimuh khawm na vuah Obama in Jordam kumpi Abdullah kiang ah IS leh Islamist Miliati te thukup pih in, IS te in US te nih hong thahsak uh pen heh mah mah un ci in gen hi.Joe Binden in ah Syria gam hell khuk dong zuiding cihi.IS te in UK a vua na tawh kisai in,PM Cameron in UK leh US te pen adai khikhe ding hilo hi ung cihi.\nAl-Qaeda cheif Ayman al- Zawahri in India, Bangladesh leh Kawlgam gamgi dung ah IS te koih ding cih thu gen khia hi. India pen Kashmire buai na hang ci in gen a, India Home minister Rajnah Singh in zani in agen na ah Security te leh thusin kante tawh kikup na ka neizo uh hici in, hih thuhang in India kumpi in patualo in nakpi tak in ka ki ging uh hi cihi.2008 kum in Pakistan a gamnuai mi galkap pawl khat in Mumbai hong sim ngei uh a mi 166 si in, tua a kipan nasatak in panla uhhi.IS te in Kawlgam pen gamsung a kibuai na hang in , vua bawl uhhi. Kawlkumpi te in zong US te tawh thusim lam kizop na ka nei uhhi. Hih thu tawh kisai in, bang mah hong gamtang zolo ding uhhi.Tu ban ah Vanleng tual ah zong x’ray kikoih ban ah bomb sitna zong om khit pek hi cihi.\nIsraelte in zong hih IS te hang in alung uh hi mawh a, Syriate tawh ki eui tui loh hang Syria kumpi hih leh hoih zaw hi cihi.Tu ahih leh Golan ciang dong hong nawk in, hong buai sak ban ah, Palestinia te gam khat a ding sak ding ci in, tua ban Israel zong hong vua la hi cihi. Israelte in agen na ah Israeli America journalist athat na hang in US te tawh makhawn ding hita hi un cihi.\nBossia gam ah zinling nahang in, mine khuk sung anasem a om mi 34 te ana sep na uh kua hawm ki khak nalh hi. Mi 22 te ahih leh pusuak thei uhhi. Ahih hang in akikhak nelh mi te ahih leh kihopih thei in, lung nuam om hi ci in kumpi thu nei te in gen hi.\nEbola natna nei te khoi nahang in,Dr. Richard Sacra in Liberia gam pan natna ngah hi. Hih Ebola natna khoi na hang in,US te mi thum natna ngahkhin tahi.A dang nihte ahih leh cidam in zato pan tuak thei uhhi.Dr.Richard zong US gam ah akibawl lai tak hi.Hih natna hang in mi 1900 val sikhin in 3500 in natna nei in , mi 20,000 kimbangkilawh thei ding ci in WHO in gen hi.\nMipil te in the atui la in hoihtak in, nate thu akan na inn khan sung ah koih uh hi.Thetui pen keuh ta ding cih athei uh tak ciang hoihtak in en in aom dan teng khum uhhi.Khat pa in the tuipan the pusuak ding pen a pusuak baih na ding ci in, the tui hawng a khut tawh kheh in, the zong awl tak in pusuakthei hi. A hih hang in the pen hong gol semsem in , kha zong neilo in sihi.A dang pen ahih leh ama ngei na bang in apua pan pusuak leh thei pen sisan naisan omsa in hon pusuak hi.Tua sidan naisan asuah na pan in akha a mul dingte hong po in hong picing in hong leng thei hi cihi..Hih the bang mah in ih nuntak na ah haksa na, ze et nate zo zo hi leng gual zawh na ngah ding hi hang.Israel e zong Kanaan gam sung a tung uh ciang Pasian in Filistia Ulian nga te na sumai sak lo in koih hi.Bang hang hiam cih leh Mosse thupiak ahi Pasian thupiakte zui hiam cih ze etna hi cihi. (Thukhente 3:2-4)Pasian deihbang in omlo in, ngawng khauh in ka om uh ciang Pasian in dan hong pia in, sal hong tangsak in,ahih hang lungsimtakpi tawh Pasian kiang ah ka zuat uh ciang Pasian in simzawhloh a thupha te hong pia hi cihi.( Israel PM Nentanyahu)\nRef: the star paper, jpost, time,7day news.\nFacebook Group Link http://goo.gl/oBGmdR\nPrevious: Mihingsa a kine takpi mah hiam?\nNext: CNF te zuau genna kitel siang ta


url: =Kipum khatna: Kipumkhatna, kithutuahna, mapan khopna cih pen mihingte nuntakna sungah a lo theilo in akisam thu ahi hi. Mihingte khantohzia le leitung pianziate hoih tak kan kik leng, tanglai mite mi masate in kipumkhatna le pankhohna tha bek tawh huahsia guahsia le gamsate na nang zo uh hi. Tu laitak mahmah in zong mi khat peuhpeuh kiangah I mipi sungah bang kisamsa pen na hiam ci-in, kidong leng thutampi ong gen kha mah ding hi. Ahi zongin ahuampi-in hih " Kipumkhatna" phual mah ong tunpih ding hi.\nThu pomzia nam nih: Hih laiah kei om muanin ka lung himawh khat om hi. Kipumkhatna cih pen a khiatna I tel dan khat le khat kibang lo tawh kibang sa ing. Tulaitaka makai lamte le mipite in I lunggulh mahmah kipum khatna pen khat le kha kitelsiamna, ngimna khat nuaiah kalsuan khopna, khat le khat kizahtaksiamna, kithuhualna cihte tawh a kidim nuntak khuasakzia danin ka tel hi.\nAhi zongin pawlkhatte leuleu in kipumkhatna a cih pen tuadan hi phalo hi. I vekpi in kibang dimdem ding. Laphuaksiamte kammal kawm leng " Na suk le suk ning, na toh le to ning" cih bangin khat in suk a cih leh I vekpi in suk lel ding, to a cih leh to lel ding. I mai a te cih bangbang paulo phun loin zui lel ding hi. I pil le zong pil khawm ding, i hai leh zong hai khawm lelin thutangpek selo ding.., cih danin zong kipawlzawt thei zel hi hang. Hih pen a ngaihsut phat huai thu ahi hi.\nKipumkhatna taktak: Kipumkhatna pen ataktakin cileng a thuthuk mahmah khat hi sa ing. Kithutuak nuam hang, kipum khat nuam hang cih bangin kipum zol theih namin ka mu kei hi. Kipumkhatna cih pen a gah khia, a kimu thei, akiselsim theilo nam ahi hi. Kipumkhatna pen a sunga om te sangin a gei a omte' muhna hi zaw tawh kibang hi. Hih pen I lungtang ong lawng kha mahmah zawl la ngumngek ging hiauhiau khat I gal zak ciaiciai ciangin khitui aki mualtuang pihtheih zenzen tawh ka teh kak kha zel hi.\nTua zawlla ging hiauhiau pen a thu le a la a aw luanzia kilawm bek tham loin tumging tuamtuamte tawh a aw te ong kihual mahmah ciangin a za angai mi khempeuhin zaknop sa hi. Tua la in I lungsim ong zo a, ong nehno sak, ong lungdamsak, ong lunglengsak le ong thakhauhsak thei hi. Kihual taka aluang deldel tua la ging hiauhiau in a kim a pam ateng ong kilok sak zo hi. Tua a kim le pamteng a kiloksak zo thu ( la )pen I gengen Kipumkhatna pen hi a ci pah ka hi hi.\nLa siamte in ka lasak kua tengin a ngai tam maw ci in khuadakdak manlo hi. Tua mah bangin tumging tum siamte, la phuaksiamte zong amau mun tekah manlah mahmah uh hi. Amau tengin asep ding tek uh a sep diamdiam uh ciang bekin ahoih mahmah la dawng khat ong pian khia zo pan na hi zen hi. Amau hihna ciat gawmtuahin kihualkim takin ong pusuah ciangin a zaknop mahmah, aluang hialhial la dawng khat ong piang thei pan nahi hi. Tua hi a kipumkhatna cih pen akibanglo na tampite a kilekkim dingin kalsuan khopna ci in ka sang hi.\nGroup song I sak ciangin tha neih zah in kisa buabua theilo hi. A paisuak, a un, a eu, a laihawl cih bangin kilekkim leh zaknop pan hi. Guitar zong khauzang 6 hi a, a aw zong nam 6 mah hi pah hi. Ahi zongin tua khau nam 6 te in a mau panmun tek hoih tak ong lak ciangin aw 6 a luangkhawm Key khat ong piang khia hi. Hih a gingkhia daudau aw( key )pen kipumkhatna taktak hi pan hi a ci ka hi hi.\nMite' muhna hi zaw: Kipumkhatna pen a luangkhia, a gah khia, a kilang khia hi zaw ci in I gen khin hi. Gtn: Innkuan sung kithutuakin a hi diamdiamte pen amau le amau in gen ding a neih kei phial zongin a veng a pamin nopci sa in ki-eng mahmah hi. Tua innkuan nuamte in kipumkhatna ding le kithutuakna dingin a hanciam tuam hi se lo a, a mau mun ciatah mapangin thu khat peuhpeuh a om ciangin itna zahtakna kitheihsiamna, mawh kimai saknate tawh a kalsuan to zel uh na hi zaw hi. Tua pen aveng le pam te in akithutuak a kipumkhatte innkuan ci in mu uh hi. Tua hi a I minam sung, I pawlpi sung, I bangkua sungah kithutuahna, kipum khatna om le omlo pen I veng I pam in na tel mahmah hamtang hi.\nKipumkhatna pen gualzawh gualleh hauh le zawn, pil le hai na te tawh kitehkak thei zenzen lo hi. Khat le khat ki itna kizahtak siamna kisan siamna cih lungsim picing neihna te tungah kinga bek hi. Innkuan sung, biakna sung le kipawlna tuamtuamte ah itna zahtakna kitheihsiamna bulphuh in I kalsuan leh I ma pai in ei mahmah in tua sungah nuam kisa\ndinga, mi dangte in ong muh uh ciangin kipumkhat uh hi ong ci ding uh hi. Tua ciangin a kipumkhat le a kithuhual mahmah mite kuamah in naupang bawl ngamlo bek tham loin zahtak mahmah ahihna I mu kha ding hi.\nThukhupna: Gam el minam kilapsangna dingin a kisam mahmah Kipumkhatna pen a taktakin a gamlapi panin lak sawm kei ni. I khua I tui sung I pawlpi le ei tektek pan kipan zaw ni. I panmun ciat, I tavuan ciat zawh sawm ni. Ama panmun a pang zolo a omleh kipanpih in kitheihsiam sawm ni. Apanmun a pangkhial a om leh itna tawh kipulak ni. Tua hileh kipumkhatna lampi tungah a paipai ta I hi pah lel ding hi. Tua ciangin midangte lakah etteh tak limhoihte I suak dinga, minam le I biak Pa Pasian min a lamsangte I hi to suak ding hi.\nBy: Pa Liantuang (Tongsan Tanupi lui), Kawlpi


url: =Pasian’ deih Lungsim ~ Khaineu Hatlangh :: ZOMI DAILY\nposted on 21 May 2016 at 12:35 pm Lomkholna: Article, Biakna, KhaineuHatlangh\nChristian khat na hih leh Christ (Zeisu) nungzui na hih na ki tel siam in. Zeisu nung zui na hih leh Zeisu khekhap te na zuih ding ki sam kha ngel ding hi. Lungsim deihna leh ngeina kibatpih lo te tawh ki om khawm theilo aa ki pawl theilo hi. Zeisu tawh na nunzia, ngaihsutna, deihna te na ki bat theihnai kei leh na ki bat theihna dingin Pasian hong kamciam huhpa Kha Siangtho ngen le cin Vangliatna tawh na ki dim ding aa Leitung lungsim deihna te tungah na gualzo ding aa Zeisu tawh na ki pawl thei ding hi. (Sawltak 1:4) Khazih sungah, Khaineu Hatlangh\nPrevious: Pasian nasem i cih kuate hiam?\nNext: Dahna Pulakna : Mangpha Pa Thang Lam Cin


url: =Piandang Zolia (or) Leitung lumlet ding Liapaal :: ZOMI DAILY\nposted on 15 July 2017 at 10:01 pm Lomkholna: Article, Interview, Thangboi\nMihing leh computer kizopna (Human – Computer Interaction) tawh Japan gam Kochi University pan Ph.D angah a melhoih, thusiam leh pil athuah a angtan huai mahmah Zolia khat tawh holimna:\nDotna: Na minpi leh na minneu nong gen photphot dia ?\nDawnna: Ka minpi Nem Khan Dim hi in ka minneu Dimpi hi.\nDotna: Na Nu’ min leh na Pa’ min zong hong genmai ve leh\nDawnna: Ka Pa’ min Pa Lian Khaw Mang leh Ka Nu’ min Nu Thang Do Zen hi\nDotna: Aw unau bang zah pha na vua nang e abang zahna ?\nDawnna: Unau 8 pha ung in kei a 7 na hi’ng\nDotna: Aw na khualui leh tulaitak na omna zong thei nuam lailai siing e leh\nDawnna: Mualbem leh Yangon (Hliang township) hi\nDotna: Aw kawlgam sung ah na sangkahnate nong gento mai dia ?\nDawnna: BSc. Computer Science (Dagon University, Yangon, 2008)\nMSc. Computer Science (University of Yangon, 2011)\nDotna: Gamdang sangkahnate e leh ?\nDawnna: Doctor of Engineering (Human-Computer Interaction, 2016, Kochi, Japan)\nDotna: Eh hei ! Khauhpai ei ! Na sangkahnate a na major te nong loto samsam mai diam ?\nDawnna: Bachelor (Computer Science) – Software, hardware, programming\nMaster (Computer Science) – Software, hardware, programming, projects\nPhD (Human-Computer Interaction)- Humans, computers, interfaces, research\nPhD research – Assistive interfaces for people who are blind (mit khuamulo te zat theih computer, smartphones, assistive device te koicih bawl ding)\nDotna: Lunglut huai thei mahmah ven assistive interfaces for people who are blind (mit khua mulote’ bawmta vante) na cih pen lunglut huai deuh saveng aw. Bang ciang tungta ahia ? Kizangh theita maw ? Mizawng daipam te’n a zangzo dia?\nDawnna: Assistive interfaces te pen, PhD dissertation sungah ka propose interfaces teng pen international scientific journal 3 leh conferences 4 ah hong ki publish ta hi. IEEE (Institute of Electrical and Electronics Engineers) conference khat ah zong the best community research paper award khat na ngah ing. Tua idea te mah zanga company te in a van te uh hong bawl tohtoh ding ki lamen hi. Tu ciang ciang bel kei mahmah in Text Reading software khat (Japan lai in) na develop Khin ing. Hih assistive interfaces tawh kisai pen (mitkhuamulo te a ding bek a hilo) Kawlgam leh Zogam ah zong na tampi sep ding om lai ding hi.\nDotna: Kalamawk ! Mittawte’ vanzat dingte bawlkhiat zia ding amukhia himawk ve cia mataw. Bang na cih leh hih bang idea hoih ngah thei mawk na hia leh angtang lawmlawm mah si hang e ?\nDawnna: PhD program ka kipat ding laitak in, ka PhD research ding pen mite ading phattuamna khat teitei a behlap khat hi ding cih ka lunggulh mahmah hi. Ka research ading literature reviews tampi ka hih khit teh disability (poina) a nei mi te in a dang mi cidam te zah in technology zang kha lo, phattuamna ngah lo cih ka phawk kha a, Assistive research bawl ding ka lunggulh na hong khang semsem hi.\nDotna: Zolia khat in hih bang thulianpi nong muhkhiat pen lungdam in angtang mahmah hang ei. Ih Zogam leh kawlgam ah hih na muhkhiat thute tawh bang khawng sepding sunmang na nei a leh ?\nDawnna: Amasa ah bel disability (poina) a nei naupang te’n a khangual naupang te tawh a kibang a pilna a sin theih nading uh lunggulh pen ing. Gentehna, a khe a zang theilo naupang te’n inn pan pilna a sin theih nading online based education (internet tungtawn a laisin theihna), khut a zang theilo, mit khuamulo naupang te a ding voice – based systems (Awging tawh lai sintheihna), leh a dang tampi.\nA nih na ah, Gambup level ading ka sun mang :)- mikhempeuh (disability a nei/neilo) i gamtat theih na mun, mi khempeuh i zat theih van te ih lam theih, ih bawl theih nading infrastructure hoih neih ding. Gentehna, building khempeuh in wheelchair tawh pai theih na lampi (slope) nei ding, elevator nei kim ding, elevator ah button te pen wheelchair tung tuang khat in zong a bat/a zat theih hi ding, lamkanna yellow lines te ah mitkhuamulo te zat theih ding sound notification te nei ding, leh adang tampi.\nDotna: Kalaisai ! Nong gen teh ka mit bang keuh hanhan ei. Na gente hiluazen ei. A kisamh vive hi.\nKhai leh ! Ih thukawng hei vat ni in na sangkahnate a na subject te lak pan nuam nasak mahmah leh haksa nasak mahmah te bang hi peuhmah ahia leh?\nDawnna: Nuam kasak pen – programming hi in, Haksa ka sak pen – Human-Computer Interaction hi.\nDotna: Ahih leh gamdang ah sang na kahna ah bang khawng nuam salo in bang khawng nuam nasa a leh ?\nDawnna: A nuam lo – Gamdang pau (Japan pau) a kisap mahmah laitak deih banga ka pau theih loh\nA nuam: Experiences (ka sin ngei loh, ka tuah ngei loh tampi sinkhak/ tuahkhakna)\nDotna: Japante’ thupitna bang khawng om nasa a leh ?\nDawnna: Tavuan lak ding te ah lathei/lazo (accountable), gamtat hoih (disciplined)/ kikemzo uh sa ing\nDotna: Tulaitak sang akahlai khangnote’ tung ah na gen nop a om dia ?\nDawnna: Lai siangtho sim in. A gualzo mi/sangnaupang suah theih nading thusim khempeuh lai siangtho sungah om hi. Na hun zatsiam in\nDotna: Amen ! Hilua ei. Aih leh kong dotding bel kisuang peuhmah veng in hong dong kei leng lah tangval te’n hong maisak zolo ding aih teh hong dong mai leng, khan tawn kitenpih ding na pasal ding in kuate dan deih na hia leh ?\nDawnna: Pasian’ ompihna a nei, hong it siam\nDotna: Lungdam lua ei. What about your philosophy of life ? (Definition of life according to your philosophy) nuntakna ih cih pen bangci ngaihsut na hia leh ?\nDawna: Life is a service in where we are meant to be. I nuntakna in Pasian hong koih na munah, mite’ phattuamna i hihna hi\nDotna: Hi lua si ! Na motto (na dinpih thu) e leh ?\nDawnna: Life is short and kindness matters most. – I nuntakna tomno sungah dikna leh thukhualna mah thupi pen hi.\nDotna: Hilua mahmah ei. Laisiangtho bulhphuh deuh cih khawng e leh na nei hia?\nDawnna: Laisiangtho bulphuh cih bel tu ciangciang nei lian keng. Nisim Lai siangtho pen a bantak in sim lel ing. 2011 khawnga kipan bel study ka hih ding sim in Paunak (Proverbs) chapter khat ta a tuam in simzel ing.\nDotna: Tuazong zongsatna hoih khat hi e. Laisimte’ tung na gennop a om lai dia ?\nDawnna: Pilna sang sin nuam Zomi khangno te ngaihsutna (idea) piakna a kipan panpih theih ding a om leh hong panpih nuam hi ing. Hanciam mahmah ni.\nLungdam mahmah ei leh. Na sunmangte a gahsuah zo ding in Pasian in hong siam hen la cidamna leh khansauna thupha hong pia hen o.\nPrevious: Galvan nam thum ~ Tdkhen\nNext: ZAM Thupuak :: 16 July 2017 (Nottingham University ah sangnaupang thak kila ding)\nThuthak tomkim ~ The Tedim Post (20 July)


url: =1. Khaa 25 a’ dingin Khe Khat - Zomi Adventist Innkuan\nPhylis Odindo, 45 Kenya\n2017 kum sungin Phylis Odindo ataklam khe naknat mahmah hi.\nThuak zawhloh zah dong dingin naknat semsem hi. Kenya gam a Kisumu zatopi ah a pai hangin, bangmah noptuamna ngah zo lo hi.\nSum zong nei nawnlo banah teelding dang om nawnlo in, zato neu khat ah va kilak hi. Siavuan pa in X-ray zaihna zongh nei lo hi. A khe etsak ziau in, tan khiat sak dingin gen hi.\nTapa khankhin khat anei, tua meizongnu in, khe neihloh ding ngaihsun zo lo in, a inn ah ciah kik hi. Ahizongin a natna nuamtuam thei mahmah lo ahihmanin, tua zato vazuan kik leuleu hi. Siavuanpa in a khuknuai deuh panin tankhiat sak hi.\nNipikaal thum khit ciangin, Phylis nakpi takin hong nakik hi. Gamtaang khia zo nawn lo hi.\nZatopi ah X-ray kizaih dingin va zuan a, a siavuanpa in, a muat dingin a kipan khinta ahihna gen hi. A khuktung lam pek zongh lawhto khin ta hi. Tua a kitan khia khinsa lam mah khat vei tankik dingin a sam hi.\nTua a khe kitan khiat kik khit ciangin sauveipi takmah keplekhoi in om ahih manin, alung kia mahmah hi. Kenya-Re Seventh-day Adventist pawlpi a, Women Ministry director nu, Anna asam sak hi.\nAnna in Phylis amuhphet in, hanmual lam zuan baih ta ding ahihna theipah hi. Thu ngetsak hi. Thu angetkhit ciangin, Phylis in nuamtuam kisa ahihmanin a ngetsaksak lai nadingin thuum hi. Anna zongh thukim a, dawn ding khat pia hi.\nAzing ciangin, biakinn panin nupite pawlkhat tawh Anna, zato lamah hong pai uh hi. Azing, athai ah zong va veh zel uh hi. Pastorpa le Elder pa’n zong thupiakna le thungetna va neihsak uh hi.\nSee also Kumthak Thupha\nA zato lupna tung panin Phylis in zongh thu nangen hi.\n“Topa Pasian aw, hong hehpih in, banghang hiam cihleh tapa khat bek kanei hi,” ci-in thu ngen hi. A tapa khat neihsun in, a pasal nusiat khit, a beisa kum 11 lai-in Adventist pawlpi taisan hi. A pa’ sih sihkhit ciangin a behte in a pa’ inn leh gamh teng tom mang uh ahihmanin, a heh mahmah hi. Kenya gam mun khatkhat te ah, pasalte nopsakna ding pen a zite’ tavuan hi-in, a pasalte uh akhuaite azi nakpi takin kimawhsak hi. Tua hi-a, Phylis’ teek lamte in zongh amah mawhsak in, a gamh teng zongh atom mang uh ahi hi.\nZato-ah kha thumsung a lup sungtengin pawlpi mite in nisim in vaveh den uh hi. A zatui zaha manteng a piaksak uh banah health insurance zong ngahsak uh hi.\nA saaptawm inn ah hong ciah ciangin zongh pawlpi mite in nisim mah in va phaden uh a, a kisapna tuamtuamte vahuh den uh hi.\nTua bangteng khit, lamet ngam vetloh thukhat piang hi. Zato kah cina, mi 8 te in tui a kiphum nopna uh hong pulaak uh hi. A pawlpi mite in Phylis adon akepdan teng uh amuh uh ciangin, ama’ pawlpi suah ding a lunggulh na hi mawk uh hi. Tua khit banah, Phylis’ vengte nupa kop sagih sitset te zong tui hong kiphum uh hi. Amaute in zongh pawlpi mite’ veina amuh uh ciangin a lungsim uh a sukha mahmah ahi hi. A gamlapi panin Phylis’ nu hong hawh ciangin Women Ministry makaite in nasia takin Phylis inn ah thu va ngetsak uh hi. Pawldang khat ah a kikhauh sak mahmah Phylis’ nu zongh a lungsim sukha lua ahihmanin, Seventh-day Adventist ka suak nuam hi, ci-in hong kipulaak hi. Tua nungciangin amah leh a tanute ahi, Phylis’ nau numeite thu kiphum uh hi.\n2018 kum sungin, Phylis’ tapa, Kenya-Re pawlpi ah tui kiphum in, zi zongh neita ahihmanin a nu lungdam mahmah hi.\nPhylis in khe aneihloh khit zawh mi 25 bang tui kiphum khin ta hi. Tua pen a lamdang mahmah manh tawh khekna in Phylis in ngaihsun hi.\n“Ka khe omlohna hangin ka tapa pawlpi sungah hong ciahkik ahihmanin Pasian’ min ka phat hi. Khe khatbek nei mah talengin tua-in pawlpi a ding leh ka innkuan a dingin khaalam phattuamna tampi hong tun hi. Kha manpha 25 zong Pasian’ kiangah tunpih hi.” Phylis in ci hi.\nTu kuata Sabbath 13na mission sumpi khenkhat tawh Phyliste khua ahi, Kisumu khua ah Seventh- day Adventist Zatopi khat kilam ding hi. Kenya gam in taksa le khaa lam damna a ngah nadingin mission sumpi nong piak khiat manun lungdam mahmah ungh.\nPrev post SC 3: Kisik-kikna\nNext post SC 4: Thuumna


url: =Cingbawi's discussion was featured\nUN Card a min kibanglote bang cih nawn ding?\nUN ka ngah lai in lawmte' khat i huhna tawh ka ngah a, ka min ki banglo hi.Zomi makai khat ka gen leh na ngahnate kiang ah gen kik in hong ci.Tulaitak USCIS ah vai tampi hong om nawn in, lawmte khat leuleu in chu na leina makaite USCIS zum mangpite' tung ah, na ngah dan mah in gen in hon ci.Tua bang om thei ding mo, ngaihsutna hon pia dih un?See More\nCingbawi added a discussion to the group Zomi International Refugee Council\nCingbawi posted a video\nNever allow anyone to destroy your happy family\nCingbawi posted a status\n"Dam tek maw?"\nNang Van Nawl liked Cingbawi's discussion ZNC Vai Dotna leh Kuppihna\nCingbawi posted a blog post\nDear minam pih teng,Tu lai teng Zomi sung news tuamtuam mun tampi ah om kawikawi in ki gen hi. A diakdiak in ZNC vai ki buaipih mahmah ci hi. Ahi mah ahi ding hiam?ZNC leh Zomi vai pen mipi, numei naupang in a ngaihsut ciang in haksa kasak leh ka tel zawhloh thu pawl khat om hi. ZNC pen min vai tawh buai pha diak kici hi. ZNC vai pen Zomi it takpi leh Zomi a ding bulphuh nasem ci in mi pawl khat in gen hi. Ahih hang in tua thu pen akigen na leh a sepna tawh kituak lo tawh a kibang pawl khat om…See More\n"ZNC Vai Dotna leh Kuppihna http://ning.it/KYw7Iw"\nCingbawi added a discussion to the group ZOMI & POLITICS\nCingbawi and MungKang are now friends\nCingbawi commented on David Lian's blog post Welcome to Zomi Social Networking\nCingbawi replied to Tg. Thangno's discussion Flash Photo Galleries\nCingbawi replied to Tg. Thangno's discussion The Redneck Dictionary of Medical Terms\nCingbawi replied to Tg. Thangno's discussion Gadget/widget/Banner te-in website a niinsak hiam? Phattuamna hongpia hiam?\n"Banner & Advertisement te pen a News Article tawh akisai Photo bang a sa hi lai ingh ei :) ka theih loh dan. Tuate pawl a sumzonna nahi gige maw? Kawlten' Biakpiakna pai kaw, Sumzong kawm acih dan ahi dia leh? Website speed…"\nCingbawi replied to David Lian's discussion Zomi Social Network Et kik na\n"Hong puah toto lai ve vua maw"


url: =Malaysia, Klang vengsung ah innluh guta te’n apasal a ihmut laitak innteeknu buan :: ZOMI DAILY\nposted on 8 June 2017 at 4:37 pm UTC+9:30 Lomkholna: Malaysia, News, Sawltak, World\nMalaysia, Klang vengsung aom innkhat ah guta innluh in apai “Burglars” mi 3 te lakpan khatpa in innteeknu buan cih NST pan kiza hi. Klang, Kampung Rantau Panjang ah zanni Wednesday zingsanglam 4am hunpawl in thupiang ahihi.\nKum 34 aphakhin innteeknu “Housewife” pen amahguak lupna inndei “Bedroom” sungah alum ahihi. Apasal leh atapa kum 4 aphakhin tegel pen lengnakhan Living Room ah alum uh cihi.\nKlang Utara district police chief Assistant Commissioner Mohd Yusoff Mamat in agenkhiatna ah innluh Burglar khatpa pen temtawisa in innteeknu lupna ah lutin, bangmah gingkhiasak vetkei in ci’n gen cihi.\nTuaciang in gutapa in avan manphaneih “Jewellery” teng ngen a, innteeknu inzong akepteng pia in, pawlkhat kapongkhin cihi. Tuakhit ciangin Handbag pia in, asungpan in guta pa’n RM50 laksak hi. Tuaban ah Samsung Note 3 Smartphone khatzong laksak hi.\nTua innluh Burglar pen Indonesian gammi hiding in ki ummawh ci hi. Innteeknu pen temta tawh a ngatkhit ciangin innteeknu’ khuttawh amavan lawngsak cihi. (satisfy him sexually with her hand) Tuakhit ciangin buan “Rape” suk cihi.\nInnteeknu pen huhna ngending in otsawm himahleh innluhpa in apualam ah kalawmte nih omhi. Na otleh na innkuanpih teng thatmangding hi ung acih ciangin awng ngam nawnlo cihi.\nPalik thunei te genna ah hih innluh guta tepen padenpauk Window panin innsung alut uh hi a, apusuahlam ciangin innnung kongkhak panin pusuak uh cihi.\nInnteekpa ii asumbawm zong guksak uh a, tuasung ah RM300 leh Bank Cards, Driving Licence cihte aom cihi.\nPolice Forensics Unit te’n innteeknu akibuanna panin Fingerprints, samzang “Hair” leh bawtui “Semen” abang puanpawlkhat kimu in, sitcianna nei uh cih kiza hi.\nRelated: Puchong Game sai ah buan “Rape” athuak numeinu’n Police Report bawlta\nBuan athuak innteeknu pen Klang aom Tengku Ampuan Rahimah Hospital ah Checkup bawlding in ki puak cihi. Innluh lakah mibuanpa pen amai puansiavom tawh kibuam ci a, palik te’n azonsan laitak uh cih kiza hi. ZD Sawltak #zomidaily\nPrevious: Penang ah Guardhouse khat meikang in naupang kum 8 khat meikanglum\nNext: Malaysia, Johor ah mawtaw khatin singkungkhat phukha in mi 3 si


url: =Urban Jazz Coalition appearing at The Tin Pan in Richmond...\nMay 28, 8:00pm - 10:00pm\nMay 29, 7:00pm - 9:00pm\nSecret Society appearing at The Tin Pan - Richmond, VA\nJun 2, 8:00pm - 10:00pm\nJun 3, 8:00pm - 10:00pm\nChris Standring appearing at The Tin Pan in Richmond, VA\nGrizzly Goat appearing at The Tin Pan in Richmond, VA\nJun 9, 8:00pm - 10:00pm\nAll-Star Purple Party Tribute to PRINCE appearing at The ...\nJun 11, 8:00pm - 10:00pm\nDamon Fowler appearing at The Tin Pan in Richmond, VA\nJun 12, 7:00pm - 9:00pm\nLeigh Nash (Duo)\nLeigh Nash (Duo) appearing at The Tin Pan in Richmond, VA\nJun 15, 8:00pm - 10:00pm\nKruger Brothers appearing at The Tin Pan in Richmond, VA\nJun 17, 8:00pm - 10:00pm\nEarnest Pugh appearing at The Tin Pan in Richmond, VA\nJun 18, 8:00pm - 10:00pm\nPride Bar Crawl - Richmond\nPride Crawl - Richmond - The The Proudest Crawl Of The Year!\nJun 21, 8:00pm - 10:00pm\nMary Fahl appearing at The Tin Pan - Richmond, VA\nJun 22, 8:00pm - 10:00pm\nTHE VOICES - I Love The 90's - Ladies Night Out...\nTHE VOICES "I LOVE THE 90's SHOW" - Ladies Night Out Edit...\nJun 24, 8:00pm - 10:00pm\nDarrell Scott & Robbie Fulk\nDarrell Scott & Robbie Fulks appearing at The Tin Pan in ...\nJun 25, 8:00pm - 10:00pm\nChastity Brown and Lilli Lewis\nChastity Brown and Lilli Lewis appearing at The Tin Pan i...\nJun 28, 8:00pm - 10:00pm\nMusic of Cream appearing at The Tin Pan in Richmond, VA\nJun 29, 8:00pm - 10:00pm\nTommy Malone of The Subdudes appearing at The Tin Pan in ...\nJun 30, 8:00pm - 10:00pm\nKindred the Family Soul appearing at The Tin Pan in Richm...\nJul 2, 2:00pm - 9:00pm\nJul 7, 8:00pm - 10:00pm\nJINGO - The Santana Experience\nJINGO - The Santana Tribute appearing at The Tin Pan in R...\nJul 8, 8:00pm - 10:00pm\nJoshua Eadie & The Common Wealth\nJoshua Eadie & The Common Wealth appearing at The Tin Pan...\nJul 9, 8:00pm - 10:00pm\nTinsley Ellis appearing at The Tin Pan in Richmond, VA\nJul 14, 8:00pm - 10:00pm\nOli Silk appearing at The Tin Pan in Richmond, VA\nJul 15, 8:00pm - 10:00pm\nSIXX Sermon Sings A Tribute to Smokey Robinson\nSIXX Sermon: A Tribute to Smokey Robinson with a Tribute ...\nJul 16, 8:00pm - 10:00pm\nJul 17, 7:00pm - 9:00pm\nByron Cage "The Prince of Praise"\nByron Cage appearing at The Tin Pan in Richmond, VA\nMaysa appearing at The Tin Pan in Richmond, VA\nJul 24, 2:00pm - 9:00pm


url: =Malaysia KLIA vanlengtual ah khualzinmi tamlua in ziakai mahmah :: ZOMI DAILY\nposted on 24 June 2017 at 7:37 pm Lomkholna: Malaysia, News, Sawltak, World\nMalaysia, Kuala Lumpur International Airport sungah tuzingsang in Local leh International Travellers khualzinmi pawlkhat awkcipgawp uh cih NST pan kiza hi.\nImmigration Department Counters tengah a awkcipgawp uh hi a, banghang in hihbang in mi awkcipgawp hiamcihpen athu ki theicianlo hi.\nMuslim biakna te pawi “Hari Raya Aidilfitri” Holiday sungteng zumkhakzong sawtpian ahih manin, Malaysia gamsungpan azinkhia leh asungtum mi tamlua mahmah ahih manin Immigration Department Counters tengah mi a awkgawp hiding in ki ummawh hi.\nKLIA Airport panin Immigration Officer khatin agenkhiatna ah Holidays hunsungteng ahih manin Passengers pen atamdiak hi ci’n genkhia hi. Immigration Counters khempeuh mahah khualzinmi Passengers teng aluttheih, apusuahtheih nadingin na aki ciatciat hi a, hihkan in amanzawding in septheih omtuan nawnlo cihi.\nCivil Servant Fidelis andam akici khatzong hih khualzinlak ah ki helkha in, ama genna ah Immigration Counters maiteng ah khualzinmi bekbek kigual zihziah cihi.\nBanghang in hihzah in mi tam in, ziakaihiam cihpen gencian theikeng. Ahi zongin mipen tamlua mahmah in damdambek in kikhin nitnit a, khualzinmi tezong lungduainawn mello uhhi ci’n genkhia hi.\nVideo: Holiday travelling passengers swamp KLIA immigration counters\nVanleng tawh alengkhiading Passengers pawlkhatpen avanleng alenkhiat hunding naihluata ahih manin, patau mahmah uh a, amai ah akigual te kiangah kongkhengthei “Cut queue” theiding uhhiam ci’n huhna ngenkawikawi uhhi.\nHih mihonpi pen tamkisalua ahih manin Video leh Photo kizaih in, WhatsApp messaging platform tungah ki thehzakpah hi.\nRelated: Malaysia vanlengkhat Jakarta khuasungah atuksawm laitak apei siazan gawp\nImmigration Department deputy director general (Control) Datuk Ibrahim Abdullah in agenkhiatna ah hihbangdan Aidilfitri pawihun ciangin khualzinmi pen atamdiak theimah hi ci’n genkhia hi. Sawltak #zomidaily\nPrevious: Banghang in Brake kibawl ~ Tdkhen\nNext: Sanginn ah Mobile Phone akipua te kimatsak in ki satzansak


url: =Mang’neipa (Dreamer): Pu Hau Do Suan (U.N. Ambassador) :: ZOMI DAILY\nposted on 12 January 2018 at 4:00 pm Lomkholna: Khupkhanthang, News, Zomi\nLaisiangtho sungah Zawtah (Joseph) mang ih thei ciat ding aa sanggam te in mangneipa ci uhhi. Amang’ zong tang’tung tak pi hi. Ei Zomite taangthu sungah zong Pu Khan Thaum in mangman’ aa “Tuzan ka mangin, ka baw (Sperm) pai in ka khutkuak tawh dawh in kapaihleh Thaangmual dungah meilum in kaai” cihi. Tua mang zong kei bang a tang’tung a ci hing. Pu Hau Do Suan zong Mandalay University a khah lai, Saya Smith Ngul Za Thawng tawh Bawdihgone University Christian Center (UCF) a omlai un mang khat man aa, “Ka mang’ in U.N Assembly ah ka tu aa, kamai ah BURMA cih lai kisuang hi.” ci hi.\nTua mangzong atang’tung ahihi. Tua hun laitak in, UCF ah aom teng, Sai Hti Saai (Lasiam minthang), Son Ceu (Lasiam minthang) Kap Khan Tuang (Tuangta, a Uu Cin Kim in, Saya Ngul Za Thawng a ap) te ahi uhhi. Mandalay EENT Zato Sayamah sem Ning Lam Cing zong om zelzel hi. A nasep uh pen nisim vok-an bawl leh vok-an pia, vokno suak sak, ak khawi, an pia cih bang ahihi. Nasep khat pepeuh maizumpih neilo hi. Hih “Maang” te a’taangtung na-in, Pasian upna, thuakzawhna leh kiniamkhiatna te hang ahihi.\nPu Hau Do Suan pen Cingpikot or Keeizaang khua, Pu Khai Za Dal leh Pi Luan Zen sungpan November 1, 1954 kum in suak hi. Dr. Maung Maung Aye M.B.B.S Rgn. Dy. Minister of Education tanu Daw Nwe Nwe Aye (Cingh San Niang) tawh 1980 kum in kiteng hi. Tanu khat leh tapa khat nei hi. Defense Service High School Meiktila ah sang kah hi. Middle Schoolpen Cingpikot or Keizang SMS kah aa, High School pen Tedim SHS leh SHS (3) Mandalay ah kah hi. Chin State teltuam mipil 7 Std Luyechun SMS Cingpikot or Keizaang leh 8 Std Luyechun SHS Tedim pan ngah hi. Manndalay Arts & Science University pan B.A zo hi.\nKawlpau pen nuhnialnial bek aa, Kawlte pawlkhat sangh siam zaw phialmawk hi. 1995 kum in National University of Singapore pan Master of Public Policy (MPP) ngah hi. Mangpau zong ahi cii pi hi. Tua hun laitak in Singapore ka om laitak uhhi aa, eimi om sunsun teng kaikhawn in, gualzawh lopna leh lungdam pihna ka-inn vuah ka bawlsak hi. Tua zan ko innah hong giak aa, zinsang ka khanlawh maa un na ciah hi. A lupna ka et leh a zanpuan silh pen khep siset aa, Paltan te’ siksingkuang sang’ a kiu maan sak zawlai hi. “HOKUM, kalapau” maan mahlo ding maw ka cibek hi.\nSuan’ pen aneu lai akipan in, Papi te pau leh “Vamim no bang aa tuuihawng khu aa, a vak pah pawl” a hihi. Aneu lai kum 10 zong aphakmaa pek-in, Meiktila Khua nawl Galkap leen (Line) pan in Meiktila khuapi sungah Datsian (Cinema) en ding apai ciang in, sawtvei en lua ahih manin, ciah nading Bus om nawnlo aa, Datsian zung (Cinema Hall) sungah amahguak mah giakngam lel hi. A nuzong laphuah siam khat hi in ka um hi. A nusih ih zak ciangin Saya Rev. Khoi Lam Thang in “Ih Zogam pallun ding hi” cih la ngaih mahmah pen Suan’ nu phuah hi ci hi.\nAmah zong pianpih kivakna (Talent) zong nei aa, lai-at “Aticle” at zong siam hi. “Masih ma kaung sih ma kaung = Omkei leh lah hoihlo, om leh lah hoihlo” A laphuah siamdan pen gen sawm nawn keng. Mandalay University a kahlai mahmah in zong University bup kamkiselna (Sakaye hluhpwe; Debate) om ciang amau History Department ta’ang in a mah kitel aa, kidem pahpah hi. Kawlpau siam mahmah cihna hi.\nVideo: H.E. Hau Do Suan ~ U.N. Ambassador (Myanmar) @ United Nations General Assembly\n(Laisim mipite telkhialh loh nadingin,hih ka article at pen Pu Hau Do Suan Biography at hilo zaw in, Mangneite perspective pan aa ka-at hizaw hi.) January 11, 2018\nPrevious: Malaysia, Kota Marudu ah lamzikpi mencim in Motorcycle tawh mi 2 ahingtang in vuknelh\nNext: Tang Ka Lungtup Federalism (Part 1)\nFerris Suancin Pau says\n15 January 2018 at 8:32 am\nPu Hau Do Suan thu itheih seem seem ciang, mi thupi mah mah khat a hih lam thei to to hang a, aangtang mah mah hang.Topan, i minam leh igam bek hilo, leitung bup a ding, thu hoih lahoih tawh hong makaih to to zawh na ding, a kisam pilna leh siamna,pumpi cidam na,khaalam cidamna te hong piakbeh sak lai tahen cih, kei mimal thunget na a hi hi.\nThe right man in the right place khat ih minam sungah nei i hih man angtang mahmah hang


url: =Cencus ah Zomi cih ding banghangin thupi?\n1. Banghangin thupi hiam, cihleh Zosuan tate i kilawhna Minam min a hihman ahi hi.\n2. Chin state sungah nidangin Chin akicihleh ei hong kicihna mah ih kicih hangin tuhun teh Chin minam cihbang hong om mawk ahihmanin Chin akicih teh ei hong kicihna hinawnlo cihna hi. Chin= Zomi cihbang hinawnlo hi. Chin State sunga teeng Zomi te i hihi.\n3. Kawlgam kumpi ciangtan zah mimal acing leh tua minam te teenna gamkuam tengpen amau le amau ki Ukna Self-Administered Division or Zone in kiciam teh sak hi.Gtn; Naga, Danuh, Pa-O, Pa-Laung, Kokang, Wa Self-Administered Division or Zone in kiciam teh sak hi. Tua ahihleh ei zong Tedim gaa, Tonzang gam, Cikha gam, Khampat leh Tamu gam tengin Zomi kici kim ding hileng Zomi Self-Administered Zone (Ei le ei ki uk,vaipuak theihna gam) khatin ki om thei ding cihna ahihi.\n4. Abeisa hun in Chin state sungah minam 35 bangin hong kikhenin ei Zomi sungah zong Kampau tek tawh kumtampi hong kiciamteh in, lai lam khantoh nang, minamkhan toh nang cihbangin bangmah i mu kha kei hi. Tua hileh banghanin tua Zo, Teizang, Sihzang, Tedim, etc,.. cihte ip lahlah lai ding ihiam? Zomi cih minam sungah gamki uk theihna lamet na tawh kipum khat phawtin tua tawh gam, minam le Lai te ei a tek zuun leng ki ngah zaw lo dinghiam cih zong ngaihsut huai sa mahmah hi.\nMailam khangsawnte' Zogam ding lungngaih na hi,


url: =saveSave Heisa lom 2 hawm18na 03.01 For Later\nACR News May2,2010(acr),(acrmalaysia)(Chin Refugees In Malaysia)\nacr news April 25 (Chin Refugees in Malaysia) (Alliance of Chin Refugees)\nACR News April 18 (Refugees in Malaysia News)\nACR News March 28(acrmalaysia)\nACR News March21 (ACR Malaysia)\nACR News April11,2010\nACR News March14(acrmalaysia)\nHH EE IISS AA\nLom 2,Hawm (18)\nMiteMiteMiteMite ihihihih muanmuanmuanmuan sangsangsangsang in,in,in,in, TopaTopaTopaTopa muanmuanmuanmuan dingdingdingding hoihhoihhoihhoih zawzawzawzaw hi.Lahi.Lahi.Lahi.Latetetete 118:8118:8118:8118:8\nOPE DEPARTMENT PAN KIMU NUAM\nBawi Men Cuai\nBiak Chin Mawi\nCing Ngeih Suan\nDavid Zung Kung Sang\nDawt Kung Tian Hlun\nDon Ngaih Niang\nElizabeth Cing Suan Hau\nEsther Za Zing\nHau Sian Thang\nNiang San Lun\nNi Thawng Mang\nPek Lawm Thang\nRin cung Nung\nThomas Khip Lian Hau\nVan Bawi Ceu\nVung Khan Cin\n93VISA TAWH KISAI KIMU NUAM\nMs. Tha Chin Par Sia Khel (DOB: 12/09/1984) ii\n93 tawh kisai kimu nuam ahihman in a thei i om leh CRC zum ah man lang tak in a pai theih na dingin gen sawn ni.\npasal Mr. Ral Lian Tiam (DOB 10/10/1983)\nUNHCR CARD KIMU\nCung Rem, CHUN TEI\nJ. Dawt Lian\nKham Mun Sang\nMang Kam Lian\nVan Ceu Lian\nZo Ming Thang\nA tung a mi nei i om leh CRC zum ah na UNHCR card uh kikan thei cih thu kiza hi.\nMOBILE TAWH KI SAI THEIH HUAI\n2010 January 05 nig a kipan UNCHR te’n Mobile Register piakna hong zom to kik leuleu ta ding uh cih thu kiza ahih manin na case te kigin kholh sa in koih den in. Na ph. no. te zong lim tak in khak lo in Community makai te tungah na min piak lai a na piak dan teng lim tak in dong khial kei in. Om na mun kilaih/kikhel, ph. no te a kikhel a om leh a manlang thei pen in makai tung zasak khial kei in. Na lutpih theih ding innkuanpih zi/pasal, tate, sanggam kum 18 nuai siah te ong kipiak nading mun ah tonpih pah in. Na tawi Card te a man leh aman lo na sit kik hamtang in.\nAUSTRALIA FORM FILL-UP DING KIDEIH KIN\nCiin Nian Mang\nACTS Clinic Address (Brick fields)\n44A Jalan Padang Belia Brick fields - 50470\nKuala Lumpur. Tel-03-22722535 Zum ki hon ni leh hun teng,\n09:30 am - 1:00 pm 02:00 pm – 5:00 pm 10:00 am - 1:00 pm 09:30 am - 11:30 am\nSunday Min piak hun(token)\n02:00 pm - 03:00 pm : Friday leh kumpi zum khakni te zum ki khak ding hi. : Saturday ni pen Numei naupaai te bek\nKHUA SUNG IH VAK TEH KIDOP SIAM NI.\nVai khat nei a K.L khua sung na vak leh kim leh pam lim tak en khol in kalsuan den in. Khua ulsa tawh kitha lawh sa sunsun peuh ong ki zawh thawh in ong kilak sak thei hi. Tua ahih manin teivang takin vak kim ciat ni. Card tawi te phone no. te mangngilh kei ciat ni.\nLAI SIANGTHO BU KI LEI THEI\nLai Siangtho (Tedim)\nLai Siangtho (Lai)\nLai Siangtho (Kawllai)\n(ACR zum ah ki lei thei hi cih thu ki za hi.)\nRST DEPARTMENT PAN KIMU NUAM\nZomiZomiZomiZomi ComputerComputerComputerComputer CenterCenterCenterCenter\n- Basic Internet & Email\n012 3434 179\n: heisaweekly@gmail.com : 012-3434 179, 012- 2119 985\nHeisa weekly News email pan na ngah thei nading in na email Address uh ong puak un.\nDou Kho Lun\nHau Deih Tung\nNo Hau Nial\nCin Sian Mang\nCiang Khan Cing\nLian Za Thawng\nJohan Lian Cin\nVum Za Lian\nDawt Rem Tlual\nLal Lian Thang\nSui Za Nem\nLUNGDAMNA KI CIAMTEH\nZomi Innkuan Malaysia (ZIM) pan in mipi tading phaltak leh deihsakna takpi tawh Heisa Weekly News hawmna dingin RM 100 huhna hong pia uh ahih manin Heisa Weekly News pan in lungdamna kiciamteh na thu kong pulak uh hi.\nHeisa Lom 2 Hawm 24


url: =Lasiam Esther Cing San ii anu Pi Vung Khaw Niang in Australia ah hongnusia :: ZOMI DAILY\nposted on 15 May 2018 at 7:27 am Lomkholna: Australia, Dahpihna, News, Zomi\nPI VUNG KHAW NIANG (Kum – 89) :: Pu Ngul Cin (Laingek beh) leh Pi Luan Man ( Thawmte beh ) sungpan in Hnahlan khua Mizoram India ah 01/01/1929 ni-in piang hi. Gamlai khua Pu Lut Thang ( Gualnam beh) leh Pi Cing Ngai ( Naulak beh ) te tapa upa pen (L) Rev. Joshua Tun Za Kap tawh 04/01/1960 kum in pumkhat suahna nei uh hi.\nSUAHPIH LAIZOM TENG\n1. Pu Tawng Za Go (L) Pi Sang Luai\n2. Nu Cing Za Ning (L) Pu Sang Zual\n3. Nu Man Ciin (L) Pa Ngin Thang\n4. Pu Cin Do Thang (L) Pi Cing Ngaih Man\n5. Nu Man Khan ( Kolasib Mizoram India ) Pu Lalsangzuala\nSUAN LEH KHAK:\nTA NUMEI 6 LEH TA PASAL I NEI UH HI\n1. Nu Ngai Go Mang ( Pa Nang Khan Thang Shoute beh ) Buankhua, Tedim ah teng\n2. Lia Man Suan Cing, Tedim ah teng\n3. Nu Ning Deih Lun ( Pa Zam Khan Suan Tawmbing beh ) Suangphei khua, Melbourne Australia ah teng\n4. Nu Melody Sen Gualnam ( Pa Mang Za Lian Munzo beh ) Valung khua, Falam ah teng\n5. Tg. Thang Khan Kam ( India ) ah om\n6. Nu Ciin Neih Kim ( Pa Cin Suan Kam Songput beh ) Kapteel khua, Tedim ah teng\n7. Nu Don Lam Niang ( Pa Ngun San Oo Mara ) Matupi\nTU (22) TUSAWN (8) LEH MINTAP (6) NEI HI A MIN PHUAH TENG:\n1. Niang Ngaih Man\n2. Niang Ngaih Zen\n3. Niang Suan Paal\n4. Niang Suan Nuam\n5. Niang Sian Len\n6. Niang Tan Zau\nA LA DEIH: A sangnalam kakahto hi\nAZIA LEH TONG:\nKa Nu uh pen mi nunnem, a kiniamkhiat, a nuak theilo akhasia thei bek, hehna ciamtehlo, khasiatnate thuk kik sawmlo in cillum tawh valhsuk ding ci aa, a mah mah in zanghpah in, a tate zongh tua mah tawh hong hanthawn den hi. Nat leh sat hi zahta thuak mah ta se leh thumlo tau ngei hetlo hi. Nasep kizen leh a thahat mahmah khat zong hi aa, Pasian nasem a pasal a dingin zongh thungetna leh ahih theih sunsun tawh ma panpih in tu leh ta suan leh khak ading ban ah minam leh gam ading Pasian nasemte ading upna hang aa bawlsiatna thuakte ading, damlo zawng khal leh thong kia genthei hatsatna thuakte adingin zongh ahih theih tawp in thunget sak in thupha apia den Nu manpha mahmah khat ahihi.\nA NATNA LEH HONG NUSIAT DAN\n2007 kumpan kipan in zunkhum sikhum natna a neih lam kithei khia aa, Tedim ah a kibawl hangin siahuai zaw ahih manin lupnatung ngak in tho khia zo nawnlo hi.. 2011 kum ciangin Malaysia ah a tanu Nu Lunbuahte innkuan tawh gam 3na lung gulhna tawh zin hia uh hi. Pasian hehpihna leh atanu Nu Lunbuah leh a pasal Pa Suannote innkuan kepsiamna tawh hong noptuam in ciangkhut khunsa in inn sung khawngah tawmtawm pai thei kik aa, ka lungdam mahmah laitak un kamsiatna tawh 2015 kum in innsungah ciangkhut khunsa aa, apailaitak in kituk kha ahih man in aphei guh kitan hi. Ampang zatopi ah lumin a tuahkhit teh amah leh amah tho khia kik zo nawnlo in phot leh sial dinmun hong tung to hi.\nTua khit ciangin nat leh sat in buak beh toto aa, 2017 kum teh zunkhum, sikhum, sikhangte ban ah a pumpi tungah meikatna cipol dan dimin bawk venvan tawh thuah sawnsawn aa, Pumpi tang thei nawnlo (stroke) din mun ciang hong tungto hi. Tuateng hang mah tawh Kuala Lumpure, Malaysia kumpi Zatopi tuamtuam leh tungshin specialist hospitalte ah Emergency tawh 8 vei bangna tung hi. Vanglian Pa PASIAN hehpihna leh a tanu thumna ahi Nu Lunbuahte innkuan kep siamna hang tawh hong noptuamto zel in, lungtup gam minthang gam 3na Australia Melbourne leitang 19th April 2018 ni-in hong sik thei hi.\nMelbourne hong tun ni-in maitai tak leh tawm- tawm kam kisang theiin akua mapeuh maitai siusiau sa in na dawn tuah thei himah tase leh Northern Helth Epping Zatopi ah lut suak pah in, Gam lian gam thupi ah tungta Zatui zaha kibawl dan zongh thupi mahmah ding ahih manin kanu uh hong hoih hanhan ding leh hong dam kik ding nakpi takin lamen aa kaom ngiungeu laitak un kolamet na tawh hong kikelki mawk ahih manin a it angaih atu atate leh amipihte nusiain sihna leh natna gimna tawlna om nawnlohna mun, hong tanpa Zeisu leh apaisa it leh ngaih teng ii laitual lenna kham khuapi ah Wednesday 9th May 2018 sun nai 12:45pm hunin hong ciahsan ta hi.\nLUNGDAM KOH NA\n1. Melbourne hong tunni un Airport ah mawtaw tawh hong muakpih in a zin tunna uh Motel Reservoir ban ah azatopi dong hong kha, hong zuisuak khempeuh tung leh tuni tan ciang kisapna bang aa mawtaw tawh hong puasuk/to kawikawi khempeuh tungah.\n2. Northern Health Dr. leh Nurse, Staff khempeuh tun- gah\n3. Thu hong ngetsakin sum leh pai leh nek ding dawn ding Motel leh Zato ah hong puak khempeuh tungah\n4. Nu tung tangah Biak Piak Kikhop hun sungaa, nek leh dawn hong vai hawmsak leh agim atawl khempeuh ban ah thusa hong sepsak khempeuh tungah.\n5. Hanthotna hong nei Pasian zat siampite leh lasakna tawh heh hongnem ahi lasa siam khempeuh leh music tumte khempeuh tungah\n6. Media lam leh Bulletin akipan akisam bangbang mun ah a na buai den Pa Mangpute nupa leh a lawmte teng tungah.\n7. Ka Nu uh hun sungaa, an hong vaak innkuan mimal bup tungah\n8. Tedim Innpi ah sagawhna a va nei Pa Mang Za Lian ( Melody Sen Gualnam Pasal ) te innkuan tungah leh Valung khua pan a vadelh ta nau 8 te tungah\n9. Han vai hong vaan pih/buai pih Ps. Do Dal te nupa, Pa Pau, Pa Hang ( Ko U Hang Ci ) te tungah\n10. Nu tung tangah hun hong bawlpih Australian Myanmar Evangelical Fellowship ( AMEF ) Ps. Nicholas Pawlpi, Malaysia Zomi Christian Assembly (ZCA ), Tedim Evangelical Baptist Conference (EBC) te ah hunbawlna leh suun na sih daak ki tum. India Mizogam Kolasib khua ah ka nunote Biak Inn ah ka nuno leh ka punote ki tuah khawm in hunbawl khawm cih danin mun tuam2 gam tuam2 ah Melbourne aa hun nunung tawh kituakin hun hongbawl sak sawm khempeuh tungah\n11. Pawlpi min in sum tawh hong gaal aa maitang mahmah honglak ngiat ahi Melbourne Chun Church Pastor Pa Sai leh a chairman pa tungah\n12. Nu zato om sungin Pawlpi min in sum tawh hong veh a thu hong ngetsak Zomi Mission Church (ZMC) Sia Piang leh Pawlpi Makaite tungah\n13. Nitak hun hong bawlpih aa ong uap ahi. MBCC, Gamlai khua kipawlna leh ZYA Melbourn te tungah\n14. Biakinn hong zangsak in vai khempeuh ah tavuan hong laksak MBCC Pastor Do Dal leh Pawlpi mi khempeuh tungah\n15. A diak in Korea ah khual zin dinga sawm Air Ticket a leikhin sa ahi MBCC Pastor Do Dal leh Syamah Thangite nupa in a vailian khat uh cancel liangin kadahna uh hong puakpih, hong gimpih hong tawlpih hong suplawh uh ahih manin Siapate nupa tungah leh a tungaa kiat khempeuh tungah lungdamna lianpi kongko uh hi.\nNB: hih pen BulletIn kibawl nuamta ahih manin tuni ciangciang kaphawk khak tantan uh konggualh suk uh ahih manin, A thupi mahmah a kipulaak khalo zongh om kha ding ahih manin nong telsiamna ding un hong thum ungh. Han tan ni teh nu ni nung siah thuthak om bangbang hong update toto lai ding hi ungh.\nVekpi tunngah lungdam ungh. Ih biak vanglian Pa PASIAN in mimal innkuan kim tungah a kiciangtanlo van thupha lei thupha hong buaksuk ta hen. Amen – A nusiat innkuanpih khempeuh laikung pan\nVenue : Melbourne Burmese Christian Church (MBCC)\nLMC Old Melbourne road,\nChairman : Pa David Khai\nPatnala : Aw Gam Nuampi\nMangpha khakna : AMEF Innteek thungetna :\nMangpha khakna la : Innteekte tung pan Kipawlna tuamtuam pan\nLasakna : Esther Sian\nLasakna : MBCC\nSermon : Pastor GinDo Dal\nTawpna la : Innpha bel ah ipai ding\nTawpna thu ngen : Pastor Gin Do Dal\nLilydale Hanmual ah sun nai 1:00 pm in kipan ding hi. Address : 126-128 Victoria Rd, Lilydale VIC 3140\nZYA MELBOURNE PAN DAHPIHNA LAI\nPI VUNG KHAW NIANG\nA kimanghilh nonlo ding leitungbup Zomite ading a mimanpha mahmah ahi Melbourne Zomi Innkuanpih Pi VUNG KHAW NIANG pen Zomi Lasiam minthang masa Dorcas unaute ii pianna Tuunu in Tawntung Pa kiang hong ciahsan ta ahih manin, ZOMI YOUTH ASSOCIATION MELBOURNE in zahtakna lian pen pia-in, A tu atate tawh akibangin dahpihna hih lai tawh kong pulak uh hi.\nMathai 5 : 4 Dah in athum atau mite Pasian in a maute hehnem ding ahih manin thupha ngah mi ahi uh hi.\nPrevious: Theihhuai khutpi leh khutmelai\nNext: Tulaai Leitung thuthang tuamtuam te May 14, 2018\nNumei leh Chemical vanzat te ~ Daniel Sum\nA theihhuai Muslim te kikal akilang neihna hong piankhiatzia ~ Thang Khan Lian\nTuikhan nahang a genthei te Meigong Nun huhna pia


url: =Thuthak Tomkimcing 29 July 2014 :: ZOMI DAILY\nposted on 31 July 2014 at 4:50 pm Lomkholna: Hauthang, Myanmar, News, World, Zomi\nA. Assam Rifle te Kawlgam sung ah’ lamkhial in lutsuk kha\n2014 July 26 nitaklam daak khat lampawl in Assam Rifles te 150 kiim ding gamgi kantan Myanmar sunghonglut suk uh cihi. Pawlkhat te in amaiuh tuam uh cih khuami te gen uh hi. Maan lak ding khuami te akithawi leh khambawl uh a, Maan latheilo cihi. Hih thutawh kipawl in Tamu Palikzum thukidong a, bangmah theilo uh cihi. Gamliim enkhial uh ahih man asawtlo hun ciang in India gamsung lam zua kik ciuhhi.\nB.Yangon – Mandaly kikal Khualzinte theihuai Phamawh 1880\nYangon – Mandaly kikal khual zinte tuahsia thei zel ahihman in thupha mawh “ Accident cihbang om thei tawntung ahih man in 28 July pan kipan Hotline 1880 kisam thei ahihi.Forever Group pan Project Director Myo Myiat Thu in gen khia hi.\nC. NCCT khawmpi Laiza khuapi ah Zinmang pi nih.\nNationwide Ceasefire Coordination Team Member’s Summit Laiza ah UN pan Mr Viyay Nambiar leh Chinna pan Mr Thong Yin ( Tun Zin) kihel uh hi. Ahoih pen ding lam en in asia pen ding kigin kholna KNPP Makai pi Khun Aebel in gen khia hi. Ni 4 hunsung hawmpi anunung ni tu ni in zinglam daak 8:30 am pan in 17:00pm dong thuki kupna nei ding uhhi. Vai khempeuh Upapi ALP Khine Seo Ngaing Aung in makaih a, NMSP Nai Han ta, KNU Gen Naw Kaphaw thu, NCCT pan in Saw Khui Thu Win leh Daw Yar Nang te in makaih hi.\nPrevious: Thucinh thutang (G)\nNext: Sih kohna: A theikha om hiam?


url: =THE TOP 10 Himachal Pradesh & Uttarakhand Photography Tours (w/Prices)\nTop Himachal Pradesh & Uttarakhand Photography Tours\nWhat are the best Photography Tours in Himachal Pradesh & Uttarakhand?\nThe best Photography Tours in Himachal Pradesh & Uttarakhand according to Viator travelers are:\nWhat Photography Tours in Himachal Pradesh & Uttarakhand are taking additional safety precautions?\nWhat Photography Tours in Himachal Pradesh & Uttarakhand are good for avoiding crowds?


url: =RC Biakna Kum 500 Jubilee Pawipi\nNEWS Burmese News RC Biakna Kum 500 Jubilee Pawipi\nLast Updated on Monday, 24 November 2014 19:48\tWritten by Tongsan Admin\tSaturday, 22 November 2014 20:20\nKawlgam ah Catholic Biakna a tun zawh kum 500 cinna pawipi nithum November 21-23,2014 sung a kibawl laitak ahi hi. Hih pawipi asiim dingin Kawlgam sung mun tuamtuam panin Catholic thuzuimi tul tampi Yangon khuapi tung ziahziah uh hi. Pawipi honni in St. Mary’s Cathedral biak innpi sungah Pope Francis tang a hong pai Cardinal Oswald Gracias (Archbishop of Mumbai) in Kawlgam Catholic thuzuimi pawi sim khempeuh tungah Itna thu leh Thuhoih tampi genkhia hi. “Tuni pen ih lungdam ni bek hi lo in mailam ah Laisiangtho tawh kizui in bangci kalsuan khop dinga Kawlgam mipite phattuamna ding bangci bangin nasem khawm ding ih hiam cih thu zong ih lungngaih khop hun a hihi” cih thu tawh pawipi hon thugenna Cardinal Oswald Gracias in nei hi.\nYangon khuapi sunga om Archbishop Charles Bo in muakna thu a genna ah “Haksatna tampi kawmkal ah thuakzawhna hang tawh hiciang a kitung ahihman in kilungdam pha diak hi” ci hi. “Zawnna leh simmawh bawlsiatna bek hilo Sihna dongin Catholic thuzuimi te’n thuak mah taleh amau Upna panin puapial khia lo in kip takin tuni ciang dong ding tinten uh hi. Kahna leh dahna khituite in pawlpi sungah Upna kip sak semsem a, a luangkhia sisante in Kawlgam sung mun tuamtuam om Catholic mimal kim unau innkuan khat hong suak sak a, kizopna picing sak semsem hi” cih thu zong gen Archbishop Charles Bo in gen hi.\n“Bhuddha biakna gam ahi Kawlgam ah Christian pen kitawm mahmah hi. Tukum Census kibawlna panin Kawlgam bup mipi phazah pen 50 Million val kipha a, tua lakah Catholic thuzuimi pen 750,000 khawng bek kipha hi. Gaeneral Ne Win in Kawlgam bup a ukcip a kipan Socialism lamzuan in hong kalsuan pih in, gamdang pan a Kawlgam ah Pasian na hong sem Missionaries khempeuh phial kihawl khia in Kawlgam pen leitung gamdangte tawh kizopna om thei vet lo zah dong ciang hong ukcip himah ta se leh Catholic Pawlpi pen khang veve hi. Tu in Pasian hehpihna tawh Kawlgam in gam dangte ah Phungzi leh Pasian nasem dinga kipumpiak nungaksiangtho leh tangvalsiangtho tampi tak sawl khia ta hi” ciin Archbishop Charles Bo in ucananews.com te thudotna dawng hi.\n“Kawlgam kumpi in 2011 kum in gamsung ki ukna puahpha ding cih thu a genkhiat akipan Kawlgam ah Religious Orders (Catholic sunga Pasian nasem phungzi leh tangvalsiangtho nungaksiangtho te kipawlna) tampi hong khang pah hi. Hih khantohna hangin tu in Kawlgam sungah phungzi suak dingin a kipia khia tangvalsiangtho 300 val om uh hi. Kum dang tawh teh in Kawlgam ah Pawlpi pen khanpi mah in khang hi” cih thu zong gen beh lai hi. Tua banah “Kawlgam pen a khangto dinga kipan gam ahihmah bangin khuaneu 10 pan 20 cih bang kipawl khawm in Pawlpi sungah hong lut ziahziah ta uh hi. Khua hausa te’n khensat peuh le uh mipi in zui pah lel uh hi” ci hi. Tua teng khit ciangin Archbishop Bo in “Maikum lamah Pope Francis zong Kawlgam ah pai ding hong vaihawm leh ut mahmah ingh” ci hi. Tukum World Youth Day a kibawlna South Korea ah Pope Francis zong kihel thei a, Sri Lanka leh Phillipine ah zong maikum January kha sungin va hawh ding hi.\nKawlgam sungah hun thupi ahi Democracy lampi maan zui dinga mipi a kithawi lihlih laitak leh Catholic thuzuimi te hun thupi pen kituak sese hi. Kawlgam Catholic Bishops te kipawlna sunga Excecutive Secretary a sem Fr. Maurice Nyunt Wai in a genna ah “Kawlgam aa dinga hun thupi leh kikheelna hun sungah Catholic Pawlpi in zong sep ding masuan tampi nei hi” ci hi. ucananews.com te kiang a genna ah “Kawlgam kilamthakna hun sungah kilemna a om theihna dingin Pawlpi zong kihel ding hi. Pawlpi pen Aw nei lote Aw hi dinga, akipaampaih mipite kip takin dinpih ngiat tawntung ding hi” ci hi. Hih pawipi sungah a kihel ngiat dingin Kachin State pek panin mi 4000 val kihel uh hi. US President Barrack Obama hong pai khit cianga Kachin te tunga Kawlggam gaalkapte gamtatna zong Pawlpi in theih pih hi. Kachin mite aa ding Catholic Pawlpi in phattuamna tampi sem toto lai ding hi. Pawipi khakna hun pen Sunday ni November 23,2014 ciangin Yangon Football Stadium ah Papal Nuncio Tito Yllana (Phillipines) tawh kibawl ding hi.\nTranslated by: Lamthang (Zomi Quadavis)


url: =Cidam Melhoih Nading Thusim. Agelh - Vung Hau Lun (Hau Lun) - Laibu Saal\nHome > Thuluui/Articles > Cidam Melhoih Nading Thusim. Agelh - Vung Hau Lun (Hau Lun)\nCidam Melhoih Nading Thusim. Agelh - Vung Hau Lun (Hau Lun)\nCidam Melhoih Nading Thusim\nAgelh - Vung Hau Lun (Hau Lun)\nModel : Esther Sian (Zomi Idol)\nBuhtui pen numei te ading in melhoih nading thusim ki ci thei phial hi. A hi zongin tuhun ciangin an pen beel tawh ki huan mel nawnlo aa mei tawh ki huan hun hong tungta ahih manin buh tui a cih pen banghiam cin a theilo zong ki om kha mai ding hi. Buh tui ih cih pen buhsih tui tawh huan in an tui ih dit ciang, ih dit khiat antui pen a gen ih hihi. Buhtui pen melhoih nading bek hilo cidam nading in zong a thupi mahmah khat ahi hi.\nA siangtho a etlawm maitang hong guan thei hi.\nNumeite in mai ih phiat khit ciangin a ki khingsak sa buhtui pen pattawh la-in maitangteng nuh lehang ki zepna ahih Toner bang mahin mai hong nosuah sak thei hi. Buhtui sungah Inositol a ki ci Vitamin B nam khat ki hel ahih manin guaina zekai sak bekthamlo sisan paidaan hong hoihsak hi. Maitang aa khua-ul pusuakna a vanggolte neusak tuamin mai hong ngo sak thei hi. Tua ban ah maitangah tuidat ki cingsak hi. Antioxidant zong ki hel ahih manin hong moisuah sak hi. Nisa katna pan hong dal thei aa nikat na hangin apiang thei maivomna te omnawnlo hi.\nSam ading zong hoih hi.\nSam na sawp khit ciangin a ki khingsak sa buhtui tawm nuh in. Hun sawtlo minute 15 kiim khit ciang tui tawh buakkhia kik in. Tua bangin na sam sawp sim in hih den lecin buhtui lak ah a kihel Protein dat in na sammal te hong tangsak bekthamlo in samka cih bang omnawnlo ding hi.\nVun cidam sak hi.\nVun damlohna, vun taakna cih bang te zong damsak thei hi. Vun bawkte, vun damlohna khat peuhpeuh anei te in nisim in min (15) kiim ta buhtui nuh lecin 20% bang damsak thei hi ci-in Brussels University ten a kantel na uh pan na mukhia uh hi.\nPumpi cidam nading in manpha mahmah hi.\nBuhtui sungah cidam nading in a ki sam tha tampi om ahih manin dawn ding thupi mahmah hi. Buhtui sungah Amino acid nam (8) kihel ahih manin pumpi ah satak thak kilambeh na dingin a kisam pi pen ahi hi. Carbonhydrate zong tam ki hel ahih manin pumpi tha hong hat sak ngiat hi. Sungpai natna damsak thei ahih manin gilpi leh gilzang bawk natna neiten dawn ding kisam hi. Cancer tuamtuam pan zong dal thei hi. Tua ahih manin melhoih nading bek hilo cidam nading in a manpha mahmah buhtui nisim ih dawndet ding kong hanthawn hi.\nZomi eLibrary / Laibusaal in hanciam in akigelh ahi hi.\nItem Reviewed: Cidam Melhoih Nading Thusim. Agelh - Vung Hau Lun (Hau Lun) Description: Rating: 5 Reviewed By: Cinpu Zomi